Meskipun mendapat pujian ramai, sepertinya “Thirty, Nine” tidak dapat lari daripada kritikan ramai.
Baru menayangkan 4 episod, namuan terdapat beberapa plot yang menimbulkan rasa kurang senang dalam kalangan penonton.

Yang pertama ialah watak Kim So-won yang dilakonkan oleh Ahn So-hee. Merupakan seorang pemain piano yang merupakan lepasan Juiliard School Of Music, gadis itu mula hilang arah dan bekerja sebagai pelayan di pusat hiburan dewasa selepas kematian ibu angkatnya.

Walaupun memaparkan kisah seorang yang memberontak kerana kehilangan orang tersayang, penonton menunjukkan reaksi dingin mengenainya,
Drama ini nampak sahaja tenang, tapi membawa kisah yang provokatif.

Plot sebegini adalah ketinggalan.

Bukankan ini cerita yang biasa ditonton tahun 1988?

Watak So-hee agak…

Bukan kah ini drama tahun 2022?
Bukan itu sahaja, penonton turut menyelar watak Jung Chan-young yang dilakonkan oleh Jeon Mi-do kerana mengambil ringan isu wanita ketiga. Ramai yang tidak memahami logik wanita itu yang menganggap ianya tidak dikira sebagai curang memandangkan dia dan Kim Jin-seok (Lee Moo-saeng) tidak pernah tidur bersama selepas lelaki itu berkahwin. Dalam masa yang sama, dia terus berhubunagn dengan lelaki itu di belakang keluarganya. Sepertinya babak ini mengalu-alukan perbuatan ‘curang’.

Meskipun masih di peringkat awal, rata-rata penonton menantikan sama ada akan ada perkembangan kisah yang positif dalam “Thirty, Nine” nanti.
Pendapat korang?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWikitree

Meski Rating Tinggi, ‘Thirty, Nine’ Dikecam Dek Papar Plot Agungkan Kecurangan?


Baru-baru ini, satu khabar gembira telah diumumkan di mana kumpulan (G)I-DLE akan bertemu peminat menerusi satu program hiburan realiti kembara terbitan tvN, “Handle With Care”.
Program realiti berkonsepkan kembara, “Handle With Care” itu bakal disiarkan melalui melalui platform “Season” atau “Seezn”. Pengumuman kemunculan (G)I-DLE dalam program tersebut terus memberikan keterujaan dalam kalangan peminat apabila satu poster teaser turut dimuat naik.

Turut tertera satu kenyataan “Awas untuk mengendalikan kekecohan (G)I-DLE” di dalam poster tersebut yang mana bakal menonjolkan sifat atau personaliti sebenar kumpulan itu. Mi-yeon, Minni, So-yeon, Yuqi dan Shu-hua bakal menikmati satu perjalanan kembara melalui “Kotak Penyembuhan Misteri” di sebuah destinasi pelancongan untuk mencari sumber-sumber penyembuhan.
Program realiti ini juga bakal menggambarkan perjalanan mereka untuk berehat, makan dan bermain dengan baik selepas kesibukkan mereka dalam kemunculan semula yang “TOMBOY”. Yoo Hyun-joong, ketua perniagaan di KT Season, berkata,

Kita akan dapat melihat realiti perjalanan (G)I-DLE yang sangat disayangi oleh penonton “Handle With Care”.
Program realiti “Handle With Care” ini akan dikeluarkan secara berurutan pada setiap hari Khamis, bermula pada 23 Jun ini.
Peminat kumpulan (G)I-DLE jangan terlepas okay!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNews 1

(G)I-DLE Bakal Tampil Dalam Program Realiti Kembara ‘Handle With Care’


Kumpulan Blackpink sekali lagi telah memcatat sejarah dalam dominasi Kpopnya apabila saluran rasmi YouTube mereka telah mencecah lebih 20 juta keahlian pada minggu lepas. Mereka adalah di antara 20 artis di dunia yang telah berjaya mencipta rekod tersebut. Setelah memecahkan rekod video yang paling banyak ditonton dengan video muzik ‘DDU-DU DDU-DU‘  iaitu lebih dari 700 juta tontonan, rekod ini menunjukkan bagaimana dominasi mereka dalam dunia Kpop.

Bagi peminat-peminat mereka pula pasti tidak sabar menantikan tarikh 5 April ini dimana mereka telah mengumumkan akan melancarkan album baru yang bertajuk Kill This Love.  Diharap lagu-lagu dalam album baru mereka juga dapat menandingi kehebatan lagu-lagu mereka sebelum ini.

Sebagai fakta, kumpulan-kumpulan Kpop yang popular lain seperti BTS dan dan NCT 127 tidak mempunyai saluran youtube mereka sendiri dimana mereka menggunakan saluran syarikat penerbitan mereka untuk memuatnaik video.

Saluran Youtube Blackpink Cipta Rekod Cecah 20 Juta Keahlian


Selepas 18 bulan, Seo Kang-joon telah pun selesai menjalani servis khidmat ketenteraannya baru-baru ini.

ARTIKEL BERKAITAN
"Bersyukur.." - Baru Keluar Tentera, Seo Kangjoon Dilapor Terima Lebih 100 Tawaran Lakonan

Terbaru, Seo Kang-joon telah terlibat dengan penggambaran dan temu bual bersama majalah Esquire Korea, di mana pelakon itu ada berkongsi perkara pertama yang dia ingin lakukan selepas keluar dari tentera,
Berlakon. Tempat terbaik untuk belajar mengenai lakonan adalah di set. Berjauhan daripadanya selama satu setengah tahun membawa sedikit kebimbangan.
Kemudian, pelakon lelaki itu turut menyatakan hasratnya untuk berkahwin pada usia 35 tahun dengan menjelaskan,

Hajat itu tetap ada. Sudah tentu, ia tidak selalu berjalan seperti yang dirancang. Saya fikir ia adalah satu perkara yang menarik untuk mempercayai dan bergantung antara satu sama lain dengan pasangan seumur hidup.

Mengenai ciri idaman wanitanya, Seo Kang-joon berkongsi,

Saya suka seseorang yang suka dengan kerja mereka dan bangga dengan apa yang mereka lakukan.
Semoga Seo Kang-joon dapat jumpa cinta hatinya nanti!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERStar News

“Hajat Tu Ada..” – Kongsi Ciri Wanita Idaman, Seo Kangjoon Dedah Ingin Kahwin Pada Umur 35 Tahun


Nampaknya, makin ada ramai selebriti Korea yang akan berkahwin pada tahun ini!

ARTIKEL BERKAITAN
"Saya Akan Cari Pasangan.." - Usia Hampir Cecah 40 Tahun, Lee Jehoon Akui Ingin Berkahwin

Terbaru pada 3 Mei, agensi telah mengumumkan bahawa pelakon Yoon Bak akan berkahwin pada 2 September ini dengan pilihan hatinya. Majlis itu akan diadakan secara tertutup di Seoul dengan ahli keluarga dari kedua belah pihak dan kenalan rapat.
Selain itu, Yoon Bak juga turut menulis surat di laman Instagramnya dan memberitahu orang ramai,

Hello. Ini Yoon Bak.
Apa khabar anda semua? Musim bunga telah pun tiba. Terasa agak janggal dan berdebar-debar untuk meraih pen untuk menulis surat seperti ini.
Sebab mengapa saya menulis surat ini dengan berhati-hati adalah kerana saya berjanji untuk menghabiskan sisa hidup saya dengan kekasih saya pada musim luruh ini, dan ia adalah untuk menyampaikan berita ini kepada semua orang.
Semasa bersama, dia memberi saya banyak cinta, kepercayaan, kebahagiaan dan kestabilan yang kami rasai antara satu sama lain untuk menentukan detik ini.
Kami akan berterima kasih jika anda dapat memberkati masa depan kami dengan hati yang bahagia supaya kami dapat membina keluarga yang bahagia. Saya juga berjanji untuk terus menarik perhatian anda sebagai pelakon pada masa hadapan.
Suhu telah berubah-ubah pada hari ini, jadi semua orang, sila jaga kesihatan anda, dan saya sangat berharap anda sentiasa gembira dan hanya mengalami perkara yang baik.
Terima kasih.

View this post on Instagram

A post shared by 윤박 (@yoon.bak)

Sementara itu, bakal isteri Yoon Bak juga dipercayai adalah Kim Su-bin, seorang model dari YGKPlus, memandangkan mereka sudah lama bercinta.
Tahniah Yoon Bak dan pasangan!

Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNewsen

Yoon Bak Umum Bakal Berkahwin Dengan Seorang Model Pada September Ini


Setelah lama menanti, peminat akan dapat lihat lakonan Jennie BLACKPINK dalam siri HBO “The Idol” tak lama lagi!

ARTIKEL BERKAITAN
Bakal Debut Sebagai Pelakon, Jennie Dijemput Ke 'Festival Filem Cannes' Untuk 'The Idol'

Terbaru, “The Idol” telah melancarkan video teaser baru sekaligus mengumumkan tarikh tayangan rasminya iaitu pada 4 Jun ini.
Untuk pengetahuan, “The Idol” akan menceritakan tentang dunia industri bintang idola pop bernama Jocelyn (Lily-Rose Depp), diterbitkan bersama The Weeknd dan pengarah Sam Levinson, yang pernah mengarah siri HBO popular “Euphoria”.

Selain itu, bintang lain yang akan turut tampil dalam siri ini adalah The Weeknd sendiri, Jennie Ruby Jane, Troye Sivan, Susanna Son, Moses Sumney, Jane Adams, Dan Levy, Eli Roth dan ramai lagi.

Sementara itu, ini juga merupakan kali pertama peminat akan dapat lihat ahli BLACKPINK itu berlakon, menambah keterujaan penonton untuk menantikan tayangan “The Idol” nanti.
Tonton video teaser “The Idol” di atas!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERYouTube

Teaser Mengghairahkan, Peminat Teruja Ingin Tonton Jennie BP Dalam Siri HBO ‘The Idol’ Jun Ini


Wow! Akhirnya Kim Jong-kook bakal berkongsi rahsia kesihatan dengan semua menerusi pembukaan YouTube miliknya yang bernama ‘GYM Jong Kook’.
Memang dinantikan ramai, selebriti itu berjaya meraih 200,000 langganan tidak sampai sehari ianya dirasmikan. Malah baru satu video sahaja yang dimuat naik setakat ini sebagai pengenalan kepada saluran itu.

Saya cabar diri untuk buka saluran YouTube sendiri, hehe. Hanya satu lesen yang perlu ditunjukkan oleh rancangan ini iaitu badan: GYM Jong Kook, hehe.
Saya akan berusaha keras untuk menjadi saluran yang dapat berkomunikasi bersama dan menampilkan pelbagai kandungan untuk jangka masa yang lama pada masa hadapan.
Daripada menilai saya menerusi tubuh badan yang dilihat, saya berharap anda akan melihat saya menerusi keikhlasan dan ketekalan apabila bersenam.
Sehingga sampai ketika saya boleh menyumbang walaupun sedikit untuk membantu Korea menjadi lebih sihat! Hehe, marilah!

Peminat antarabangsa pun boleh layan tanpa was-was, sebabnya video di saluran ini disertai dengan sarikata bahasa Inggeris.

Korang dah ready nak sihat dengan Kim Jong-kook?

Sudah Raih 200,000 Langganan, Kim Jongkook Kongsi YouTube Sendiri Dengan Tema Senaman


Siapa pernah layan drama “The Heirs” yang ditayangkan pada 2013 dahulu?

ARTIKEL BERKAITAN
"Duo Kacak!" - Berkawan Sejak 'School 2013', Lee Jongsuk & Kim Woobin Papar Hubungan Rapat

Terbaru pada 14 Oktober, Kim Woo-bin dan Krystal telah menghadiri pertunjukan fesyen untuk jenama Ralph Lauren, yang diadakan di San Marino, California.
Sejurus selepas foto dan video kedua selebriti itu yang duduk bersebelahan dikongsi, peminat tidak dapat menyembunyikan rasa teruja memandangkan mereka sama-sama pernah membintangi drama “The Heirs” yang popular ketika bersiaran pada 2013 dahulu.

https://twitter.com/NeNi961111/status/1580771273130774529?s=20&t=zH8x01jKGcBvwmwuzqZwnA
Antara reaksi peminat selepas melihat reunion kedua pelakon itu:

Mereka berdua nampak seperti Choi Young-do dan Lee Bo-na dalam kehidupan sebenar.

Siapa sangka dapat tengok mereka berdua kembali selepas 9 tahun! Saya rindu nak tengok drama ni.

Mereka nampak ‘hot’ bersama!
Bagi yang belum tahun, dalam siri “The Heirs” yang memfokuskan pada cinta dan persahabatan pelajar sekolah menengah yang kaya, Kim Woo-bin membawa watak sebagai Choi Young-do dan Krystal menghidupkan watak Lee Bo-na.
Rindunya nak tengok drama ni!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTV Report

9 Tahun Selepas ‘The Heirs’, Kim Woobin & Krystal Reunion Kembali Di Pameran Fesyen


Kalau ada Namgoong Min, mesti sesebuah drama itu akan mendapat sambutan hangat!
Sinopsis
“One Dollar Lawyer” membawa kisah seorang peguam daif yang mempunyai kadar bayaran sebanyak 1,000 won sahaja dan adalah yang terbaik, melawan peguam kaya dan mahal.

Keadilan buat yang ditindas
[Amaran SPOILER]
Meskipun hanya meminta bayaran sebanyak 1000 won sahaja, namun Cheon Ji-hun (Namgoong Min) sentiasa melakukan terbaik untuk memastikan anak guamnya menang setiap kali perbicaraan. Bahkan kehebatan lelaki itu dapat dilihat apabila dia berjaya membuktikan Myung-ho bukanlah seorang pencuri seperti yang dituduh dan meyakinkan hakim dan juri bahawa anak guamnya tidak bersalah.

Tidak mahu lagi mempunyai sebarang hubungan dengan Ji-hun, Baek Ma-ri (Kim Ji-eun) bagaimanapun terpaksa mengalah apabila datuknya menghantar dia ke firma guaman Baek dan terpaksa menghadap lelaki tersebut selama 2 bulan lamanya sebagai tempoh percubaan.
Bakal mewakili kes baru, seperti Ma-ri dan Ji-hun terpaksa mengenepikan ‘permusuhan’ mereka bagi memastikan keadilan buat anak guam mereka.

Rating tinggi
Pada awalnya mencatat rating sebanyak 8.2%, “One Dollar Lawyer” membuktikan kepopularitian dalam peminat K-Drama apabila berjaya meraih rating 8.5% untuk episod keduanya.

Seperti yang dijangka, Namgoong Min berjaya membawa watak ‘gila-gila’ sama seperti karakter di dalam drama “Manager Kim” suatu ketika dahulu. Malah Kim Ji-eun juga mampu membuktikan bakat lakonannya yang pelbagai apabila menghidupkan watak Baek Ma-ri yang mengada-ngada namun pintar. tak seperti watak yang pernah dibawanya sebelum ini.
Bagi yang belum menonton, boleh langgan Disney+ untuk menyaksikan “One Dollar Lawyer” tau!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Kisah Peguam ‘Masuk Air’, Episod Awal ‘One Dollar Lawyer’ Raih Rating Tinggi


Setelah lama dipromosikan, akhirnya “The King’s Affection” membuka tirainya buat peminat K-Drama.
Sinopsis
Ia menceritakan kisah sepasang kembar yang lahir di istana. Walaupun salah seorang daripadanya dibuang kerana merupakan seorang perempuan, dia kemudiannya berlakon menjadi putera raja selepas kembar lelakinya meninggal dunia.

Episod awal penuh dugaan
[Amaran SPOILER]
Kisah bermula apabila Dami (Park Eun-bin) dibawa lari daripada dibunuh kerana perintah raja yang mahukan anak lelaki, Yi Hwi (Park Eun-bin) sahaja untuk mewarisi takhtanya nanti. Disebabkan itu, kembar berkenaan terpisah dan kembali bertemu apabila gadis itu menjadi dayang istana. Malah hal ini disedari oleh permaisuri memandangkan dia tahu anak perempuannya yang konon dibunuh mempunyai parut di bahagian leher.

Terkejut kerana mempunyai wajah yang sama, Yi Hwi menggunakan peluang itu untuk keluar daripada istana dan menjadikan Dami sebagai gantinya buat seketika. Walaubagaimanapun, pertukaran itu berubah tragedi apabila Yi Hwi yang disangka Dami telah dibunuh lantas memaksa Dami untuk menyamar sebagai Yi Hwi buat selamanya.
Baik dengan Yi Hwi, penonton tidak sabar melihat interaksi yang bakal dilalui oleh Dami dan Jung Ji-un (Rowoon) dalam episod akan datang. Bahkan ramai yang mula menebak siapakah dalang dalam istana itu yang mungkin akan membawa ancaman buat Yi Hwi dan identiti sebenarnya.

Rating memuaskan
KBS sememangnya dikenali sebagai ‘rumah’ kepada drama bersejarah terbaik. Disebabkan itu, ramai yang menantikan prestasi “The King’s Affection” tambahan pula ia turut ditayangkan pada waktu yang sama di Netflix.
Untuk episod pertama, drama ini berjaya meraih rating 6.2% dan menunjukkan peningkatan kepada 6.7% untuk episod seterunya. Melihatkan catatan ini dan komen positif penonton, rasanya “The King’s Affection” mampu menunjukkan rekod yang lebih baik pada episod akan datang.
Apa komen korang untuk episod awal “The King’s Affection”?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Rating Memuaskan, Episod Awal ‘The King’s Affection’ Terima Respon Positif


Semakin hebat “Start-Up” kini! Dengar cerita ramai yang terpengaruh menonton drama tersebut dek review positif yang ditinggalkan oleh orang ramai. Malahan rating pun kian menaik pada saban episod.
“Start-Up” berlatarbelakangkan ‘Silicon Valley’ fiksyen Korea yang diberi nama ‘Sandbox’ dan ia membawa kisah mengenai individu yang terlibat dalam dunia syarikat ‘start up’. Malah ia diterajui oleh pelakon hebat seperti Kim Seon-ho, Kang Han-na, Nam Joo-hyuk dan Bae Suzy.

Bukan sahaja mendapat tempat di hati penonton Korea malah naskhah ini turut popular di sekitar Asia dan juga secara global. Lihat sahaja kedudukan teguh drama itu dalam ranking Netflix Globak di tangga ke-8 kini.

Dahsyat betul penangan drama ini! Ada yang tengah follow tak drama “Start-Up” sekarang ini?

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Hanya ‘Start-Up’ K-Drama Tersenarai Dalam Ranking Program TV 10 Teratas Di Netflix Global Kini


Tidak dinafikan bahawa kehilangan ibu bapa adalah sesuatu keperitan rindu dan kepiluan yang tidak terkata.

ARTIKEL BERKAITAN
"Saya Suka Gadis Malaysia" - Konsert SUPER JUNIOR Di Kuala Lumpur Dihadiri 10,000 Peminat

Begitulah yang dirasakan Eun-hyuk SUPER JUNIOR kini, apabila dia telah kehilangan bapanya pada awal September lepas, tepat sebelum konsert jelajah dunia kumpulan di Manila, Filipina. Berita mengejutkan itu telah menyebabkan mereka terpaksa menangguhkan persembahan di negara tersebut.
Risau tentang kesihatan emosi dan mental idola kesayangan mereka itu, baru-baru ini, Eun-hyuk telah berkongsi tentang cara dia menangani kehilangan bapanya, serta harapan dan rancangannya untuk terus bergerak ke hadapan. Pada awalnya, dia mengaku bahawa masih belum dapat menghilangkan rasa sedih,

Saya masih belum mengatasinya. Malah sekarang, apabila saya bersendirian, air mata saya mengalir. Saya percaya ia akan kekal sebagai lubang di hati saya selama-lamanya. Saya tidak dapat menyatukan fikiran saya walaupun pada masa ini. Nasib baik, ada orang yang benar-benar baik di sekeliling saya. Ahli saya, kakitangan saya, peminat saya…saya hanya bersyukur kerana mereka berada di sini.

Tambah Eun-hyuk lagi,

Selepas mengucapkan selamat tinggal kepada ayah saya, saya menyedari bahawa saya mahu berkahwin. Apabila saya melihat peminat kami yang sudah tua bersama kami, membawa anak-anak dan keluarga mereka ke konsert kami, berkongsi kehidupan mereka dengan kami, ia membuatkan saya iri hati. Sekarang ayah saya sudah tiada, saya mahu mempunyai keluarga sendiri dan menunjukkan kepada ibu saya. Walaupun saya tidak tahu ahli SUPER JUNIOR mana yang akan berkahwin dahulu.
Semoga Eun-hyuk kekal tabah..

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Seoul

“Saya Sedar Saya Mahu Berkahwin..” – Eunhyuk SuJu Luah Perasaan Sedih Lepas Ayah Meninggal


Selepas 2 tahun mengalami kesukaran untuk mendapatkan stesen televisyen untuk menyiarkannya, drama adaptasi webtoon “So I Married An Anti-Fan” lakonan Choi Soo-young (Girls’ Generation) dan Choi Tae-joon disahkan akan temui penonton tak lama lagi.
Kisah bermula apabila Geun-young (Choi Soo-young), wartawan hiburan yang cuba mengorek rahsia mengenai selebriti popular Hoo-joon (Choi Tae-joon) namun bertukar malang apabila dia dibuang kerja kerana menjadi punca kepada satu insiden memalukan. Ingin menegakkan keadilan, wanita itu mula mengadakan protes di hadapan agensi Hoo-joon sehingga dia dikenali sebagai ‘peminat anti’ di serata media. Bagi membersihkan imejnya, selebriti lelaki itu kemudiannya bersetuju membintangi sebuah program realiti menggabungkan artis dan peminat anti mereka. Malah Geun-young turut bersetuju dengan tawaran tersebut kerana berada dalam kesempitan wang. Daripada kucing dan anjing, mereka berdua mula mengenali satu sama lain apabila mula tinggal bersama demi program itu.

Belum dipastikan bila, tapi iQIYI khabarnya sudah membeli hak cipta drama itu dan ianya bakal ditayangkan tak lama lagi. Pelakon lain yang turut membintangi drama ini ialah Hwang Chan-sung (2PM), Han Ji-an dan Kim Min-gyu.

Ada tak yang sudah lama menantikan drama ini?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

2 Tahun Tertunda, Drama ‘So I Married An Anti-Fan’ Bakal Ditayangkan Tak Lama Lagi


Selepas pelbagai episod yang mendebarkan, akhirnya “Awaken” melabuhkan tirainya kelmarin.
Sinopsis ringkas
Kisah pembunuhan misteri di mana ia mengikuti kisah pelik yang berlaku pada masa kini dan juga kejadian enigmatik yang berlaku pada 28 tahun lepas. Do Jung-woo (Namgoong Min) ialah ketua pasukan yang bijak dan unik bagi sebuah gerakan khas di Agensi Polis Kebangsaan. Manakala Jamie (Lee Chung-ah) pula merupakan ejen FBI yang diambil sebagai anak angkat ketika kecil dan kembali ke Korea untuk menyelesaikan kes pembunuhan bersiri yang berkait dengan memorinya yang hilang sewaktu kecil pada 28 tahun lalu.

Penonton mahukan lagi daripada episod akhir
[Amaran SPOILER]
Akhirnya Do Jung-woo berjaya membongkar segala misteri di sebalik ubat yang dipelopori oleh ibunya sendiri, pil untuk menghentikan proses penuaan. Berbekalkan info yang didapatinya, dia dan ahli yang lain termasuk Gong Hye-won (Seol-hyun) dan Jamie merempuh masuk ke premis rahsia milik wanita itu. Walaubagaimanapun, lelaki itu menyedari bahawa dia sendiri mempunyai masalah personaliti apabila dia mula bertindak ganas selepas mendengar ibunya memanggilnya sebagai ‘raksasa’.

Tidak mahu membahayakan nyawa orang lain, dia mengunci rakan lain serta kembarnya, Jamie di luar sebelum membiarkan ibunya mencucuk cecair dan membiarkan bom yang telah dipasang awalnya meletup.
Disangkakan sudah mati, Jamie kemudiannya membuat keputusan untuk kembali ke Amerika Syarikat manakala Hye-won berterusan cuba membuktikan bahawa lelaki itu masih hidup. Berbekalkan klu yang ada dan rakaman CCTV yang menunjukkan Do Jung-woo dan ibunya memasuki ambulans sebelum letupan bom pada malam itu, wanita itu yang kini berpangkat kapten terus mengikuti keberadaan lelaki itu.

Penonton nyata tak dapat melepaskan drama ini apabila Gong Hye-won dilihat seperti ternampak kelibat lelaki itu namun episod terakhir itu hanya diakhiri dengan babak separuh wajahnya sedang menghisap lollipop seterusnya memberi bayangan bahawa Do Jung-woo sebenarnya masih hidup.
[SPOILER tamat]
Langsung tidak dapat melihat perkembangan hubungan romantik di antara Gong Hye-won dan Do Jung-woo, penonton ternyata berharap ending yang lebih baik buat “Awaken”. Walaubagaimanapun, kesemua mereka memberikan tepukan gemuruh apabila melihat lakonan hebat yang ditampilkan oleh Namgoong Min dan juga Lee Chung-ah.
Rating baik
“Awaken” juga berjaya meraih rating yang baik sepanjang tayangannya termasuklah catatan tertinggi ketika tayangan episod terakhirnya. Dengan rekod 6.214%, drama ini telah membuktikan kepopularitiannya.
Mesti ramai yang dah rindu dengan drama ini kan?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Episod Akhir Raih Rating Tertinggi, Penonton Tidak Puas Hati Lihat Kesudahan ‘Awaken’


Mendebarkan betul apabila menonton drama “The Tragedy Of One” yang baru sahaja bersiaran kelmarin.
Sinopsis
Drama misteri ini mengisahkan insiden tragik yang mengambil tempat pada satu malam yang dibasahi hujan lebat. Dalam keheningannya, ia menyelubungi kejadian tersebut sekaligus menimbulkan pelbagai rahsia yang berbelit dan mengakibatkan banyak lagi tragedi lain.

Episod awal mengejutkan
[Amaran SPOILER]
Merupakan penyampai berita yang disegani ramai kerana sering membongkar sisi gelap Korea, Bae Soo-hyun (Ji Jin-hee) walaubagaimanapun berdepan saat mencemaskan apabila anaknya diancam bahawa selepas dia menyediakan pendedahan hebat mengenai satu dana tersorok bagi menampung kempen ADUN Hwang Tae-seop (Kim Roi-ha).Rentetan penculikan itu membawa sehingga ke penemuan mayat budak lelaki lain sekaligus membuatkan penonton tak senang duduk sepanjang episod awal drama ini. Malah ia menimbulkan persoalan siapakah dalang yang bermatian mahu menghentikan pendedahan Bae Soo-hyun itu kerana terlalu banyak suspeknya.
Rating baik
Menunjukkan prestasi yang baik, “The Tragedy Of One” berjaya meraih rating baik untuk dua episod awalnya iaitu 3.365% dan 3.970%. Satu catatan yang membanggakan buat drama baru yang ditayangkan di saluran kabel.

Mungkin kerana plot yang mendebarkan, namun lakonan hebat Ji Jin-hee, Yoon Se-ah dan Kim Hye-eun ternyata membuatkan penonton mendalami pembukaan drama itu dengan mendalam.
Siapa yang minat dengan drama seperti “The Tragedy Of One”, jangan terlepas menonton pada setiap Rabu dan Khamis di tvN.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Plot Penculikan Berbelit Mendebarkan, Episod Awal ‘The Tragedy Of One’ Raih Rating Baik


Selepas tayangan “Stove League”, rasanya ini kali pertama SBS kembali menayangkan drama bertemakan sukan menerusi saluran mereka.
Sinopsis
“Racket Boys” membawa kisah sekumpulan anak muda yang berimpian untuk menjadi atlet badminton profesional pada masa hadapan. Ikuti kisah anak muda ini mengharungi pelbagai kesulitan dan juga keseronokan bersama rakan seperjuangan.

Episod awal menarik
Meskipun dibarisi oleh pelakon muda dan baru, namun bakat lakonan yang ditunjukkan setiap daripada mereka membuktikan bahawa mereka merupakan pelakon yang hebat. Rasanya ramai penonton yang mengenali Tang Jun-sang, Kim Kang-hoon, Oh Na-ra dan Kim Sang-kyung namun “Racket Boys” turut menampilkan pelakon baru seperti Choi Hyun-wook, Lee Jae-in dan Lee Ji-won.

Kisah anak muda mengejar impian seperti yang ditampilkan oleh “Racket Boys” ini nyata membuatkan penonton seronok menontonnya. Tidak terlalu berat, ia juga dilengkapi pelbagai momen kelakar yang pastinya membuatkan ramai terhibur. Antaranya ialah setiap daripada atlet itu yang mempunyai personaliti berbeza dan keriuhan yang berlaku apabila mereka ‘bertelagah’.

Malah ia menunjukkan prestasi yang memuaskan apabila rating episod perdananya terus duduk selesa dalam lingkungan 5% iaitu 5.7% manakala episod keduanya pula mencatat rekod sebanyak 5.4%.
Sesiapa yang meminati drama sukan dan menginspirasikan pastinya tidak mahu terlepas menonton “Racket Boys” di Netflix pada setiap Isnin dan Selasa!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Anak Muda Impi Jadi Atlet Badminton, Episod Awal ‘Racket Boys’ Raih Rating Baik


Dilaporkan bahawa Park Si-yeon telah ditahan kerana memandu di bawah pengaruh alkohol.
Pada 19 Januari, SBS melaporkan bahawa Park Si-yeon memandu pada 17 Januari sekitar jam 11.30 pagi dan melanggar belakang sebuah kereta yang sedang menunggu lampu isyarat bertukar hijau sebelum membelok ke kiri di simpang tiga. Polis trafik berdekatan yang menyaksikan kejadian ini telah menghampiri pelakon itu dan mangsa.

Dilaporkan bahawa paras alkohol dalam darah Park Si-yeon mencapai 0.097 peratus iaitu satu angka yang boleh menyebabkan lesen memandunya ditarik. Pun begitu, kedua-dua mereka tidak mengalami kecederaan yang serius. Malah dalam soal siasat, Park Si-yeon mengakui bahawa dia memandu selepas minum alkohol.
Selepas laporan itu, sumber daripada pihak Pejabat Polis Songpa Seoul turut mengesahkan berita tersebut.

Agensi pelakon itu kemudiannya mengeluarkan kenyataan berikut,

Hello, ini adalah Mystic Story.
Kami ingin berkongsi kenyataan mengenai laporan berita tentant Park Si-yeon.
Pertama sekali kami memohon maaf kerana menyebabkan kerisauan dengan berita buruk ini.
Park Si-yeon mengambil minuman alkohol bersama rakannya di rumah pada malam 16 Januari. Pada keesokan harinya (17 Januari), dia menyangka bahawa dia sudah tidak lagi mabuk dan keluar membawa keretanya. Semasa memandu, terdapat pelanggaran kecil dan dia bersetuju dengan permintaan polis berdekatan untuk menjalani ujian paras alkohol. Rupanya paras alkohol tersebut mencapai tahap yang boleh menyebabkan lesen memandunya ditarik.
Apa pun alasannya, agensi kami berasa bertanggungjawab dengan insiden yang menimpa artis kami. Park Si-yeon meminta maaf dan kini sedang muhasabah diri. Sekali lagi, kami memohon maaf kerana menimbulkan kritikan ini.
Park Si-yeon kemudiannya memuat naik permohonan maaf di laman Instagram miliknya,

View this post on Instagram

A post shared by 박시연 Park Si Yeon💕 (@l.h.mom)

Ini adalah Park Si-yeon.
Disebabkan saya patut memohon maaf secara terus, saya memuat naik entri ini dengan berjaga-jaga di akaun peribadi saya.
Apa pun alasannya, ia tidak epatutnya berlaku. Saya memandang enteng dan kini berasa menyesal dan sedang bermuhasabah diri.
Saya memohon maaf kepada semua yang menyokong dan menyayangi saya.
Sekali lagi, saya akan benar-benar bermuhasabah diri.
Semoga hal ini jadi pengajaran buat orang lain.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Park Siyeon Ditahan Memandu Di Bawah Pengaruh Alkohol Pada Siang Hari


Mungkin betul bila ada yang cakap bahawa terdapat 7 orang dalam dunia ini yang mempunyai muka yang serupa. Sebabnya Lee Kwang-soo sendiri dah jumpa salah seorang daripada mereka!
Kisah bermula dalam episod “Running Man” baru-baru ini apabila Yoo Jae-suk memulakan usikannya dengan mengatakan bahawa kononnya ‘Lee Kwang-soo’ telah muncul dalam sebuah rancangan realiti popular di China.

Kalau anda nak tahu, baru-baru ini heboh di serata laman media sosial apabila tangkapan skrin seorang peserta rancangan survival idola “We Are Young” bernama Weng Yuqing yang mempunyai iras dengan pelakon Korea itu.

Bahkan belum sempat Yoo Jae-suk menghabiskan ayatnya lagi, Lee Kwang-soo sendiri mengakui hal tersebut dengan ‘cool’nya.
Saya setuju dengannya.
Bahkan ahli “Running Man” yang lain pun turut terpana apabila melihat wajah mereka berdua yang saling tak tumpah selepas diletakkan secara bersebelahan.

Seriuslah? Sama betul!

Ji Suk-jin semakin galak mengusik apabila dia mengatakan bahawa peserta rancangan itu nampaknya lebih kacak daripada Lee Kwang-soo sendiri.
Tapi sayangnya apabila perbualan mengenai insiden kelakar ini nampaknya dipotong daripada episod tersebut sebab penonton langsung tidak dapat melihatnya secara lagsung melainkan apa yang ditulis menerusi artikel atas talian sahaja.
Ruginya! Mesti pecah perut kalau dapat lihat reaksi Lee Kwang-soo selain ahli lain sakan ‘membahan’ dia.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERStar In

“Sama Betul!” – Lee Kwangsoo Pun Setuju Peserta Rancangan Realiti Di China Seiras Dengannya


Nampaknya, pasangan Lee Jong-suk dan IU sedang seronok dilamun cinta kini.

ARTIKEL BERKAITAN
Sedang Bercinta Kini, Lee Jongsuk Dilihat Pakai Topi Khas Dari Konsert IU 'The Golden Hour'

Terbaru, Lee Jong-suk telah terlibat dengan penggambaran dan temu bual khas bersama majalah Esquire Korea.
Khususnya ketika sesi temu bual, pelakon itu ditanya tentang siapakah yang memberikan kekuatan buatnya sekarang, membawa kepada persoalan tentang teman wanitanya iaitu IU,

Awak sedang bercinta dengannya sekarang jadi kami tidak boleh berpura-pura seperti kami tidak tahu.
Respon pelakon “Big Mouth” itu sambil ketawa,
Saya fikir ia mungkin terdengar klise jika saya mengatakan bahawa kewujudan dia sendiri adalah sumber sokongan dan kekuatan buat saya. Tetapi ramai orang selain saya terhibur dengan muziknya, liriknya dan mesejnya. Begitu juga dengan saya.

Sambungnya lagi sambil bercerita tentang hubungannya bersama IU,
Namun, apa yang berbeza dengan mereka ialah saya mendapat keselesaan seperti itu semasa berbual dengannya. Bagi saya, dia adalah orang yang paling kelakar di dunia. Saya bertungkus-lumus apabila saya semakin hampir mencecah usia 30-an, dan dia sangat membantu ketika itu. Dia banyak menghiburkan saya.
Alahai tak sabarnya nak tunggu dorang naik pelamin.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBEREsquire Korea

“Dia Orang Paling Kelakar Di Dunia..” – Lee Jongsuk Kongsi IU Adalah Sumber Kekuatannya


Kemabli lagi kita dengan K-Drama yang menekankan pergelutan kuasa antara ibu-ibu kaya yang obses terhadap kejayaan anak-anak mereka!

ARTIKEL BERKAITAN
"Baik Jadi Pelakon Erotik Je.." - Lee El Kongsi Sisi Gelap Uji Bakat Lakonan

“Battle For Happiness” ialah drama bergenre thriller suspen yang mengikuti kisah ibu berdaya saing, cuba menjatuhkan satu sama lain dalam pertempuran media sosial untuk membebaskan diri mereka daripada penindasan dan juga ingin mencapai kebahagiaan.
Drama ini nyata menjadi bualan ramai memandangkan ia menampilkan ramai pelakon wanita hebat seperti Lee El, Cha Ye-ryun, Jin Seo-yeon, Park Hyo-joo, Woo Jung-woon dan ramai lagi.

Untuk episod awal ini, penonton dapat melihat sifat kompetitif ibu-ibu ini bagi memastikan anak mereka berada di tangga teratas di Tadika Bahasa Inggeris Heritage sehingga sanggup melakukan pelbagai cara untuk mengkhianati satu sama lain termasuklah meminta anak menipu mengenai alergi kacang dan sebagainya.

Malah mereka berlumba-lumba bagi mendapatkan pengiktirafan dari orang ramai menerusi media sosial. Namun episod kedua bertukar misteri apabila Oh Yu-jin (Park Hyo-joo) mati dengan pekungnya terbuka luas buat tatapan semua.
Untuk episod awal ini, “Battle For Happiness” terpaksa berpuas hati dengan rating sebanyak 0.7% sahaja untuk episod pertama dan 0.9% bagi episod seterusnya. Meskipun rendah namun siri ENA ini mungkin dapat meraih catatan yang lebih baik sekiranya mengekalkan plot yang mendebarkan ini pada episod akan datang.
Okay tak korang drama ini?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERStar In

“Penyakit Hati..” – Ibu Kaya Mahu Pengaruh Besar, Episod Awal ‘Battle For Happiness’ Raih Rating 0%


Dengan pelbagai drama Korea yang dikeluarkan pada setiap tahun, pasti ada drama yang paling dekat di hati penonton, kan?
Dari genre romantik ke misteri, setiap penonton mempunyai citarasa yang tersendiri tentang jalan cerita drama yang akan menjadi pilihan mereka. Oleh itu, akan ada beberapa K-Drama yang paling menonjol dan menarik perhatian di Korea.

Kali ini, Kimchi Daily akan berkongsi Top 10 K-Drama yang mempunyai rating tertinggi di saluran kabel Korea Selatan. Jom lihat!
10. VINCENZO – 14.636%

“Vincenzo” drama komedi thriller yang diterajui oleh Song Joong-ki dan Jeon Yeo-been telah berjaya tersenarai dalam K-Drama yang mempunyai rating tinggi pada episod akhirnya. Membawa kisah tentang seorang peguam, yang bekerja untuk Mafia sebagai consigliere dan melarikan diri ke Korea Selatan, “Vincenzo” telah berjaya mencuri perhatian penonton dengan rating sebanyak 14.636% yang dicatatkan pada episod akhirnya.
9. ITAEWON CLASS – 16.458%

Bermula dengan rating hanya 4.983% pada tayangan episod perdananya, “Itaewon Class” telah membuktikan dengan jalan ceritanya yang menarik dan unik, ianya telah berjaya mencatkan rating sebanyak 16.458% pada episod terkahirnya, iaitu empat kali ganda dari episod pertama.
8. LOVE (FT. MARRIAGE AND DIVORCE) MUSIM 2 – 16.582%

Tampil dengan musim kedua, “Love (ft. Marriage and Divorce)” masih kekal mencatatkan rating tinggi pada episod akhirnya iaitu sebanyak 16.582%. Bagi yang belum tahu, drama ini berkisar tentang tiga pasangan yang berpecah dalam tiga kumpulan umur yang berbeza. Ketiga-tiga lelaki itu curang dengan pasangan masing-masing dan kelihatan bersedia untuk menceraikan pasangan mereka. Ia juga merupakan drama TV Chosun yang mendapat penilaian tertinggi sepanjang masa, setakat ini.
7. MR. QUEEN – 17.371%

“Mr. Queen” ialah sebuah drama komedi pertukaran badan yang lucu dan ditulis dengan baik, berlatar belakangkan di tengah-tengah Era Joseon. Diterajui oleh Shin Hye-sun dan Kim Jung-hyun, drama bersejarah ini sudah pasti merupakan naskhah yang sangat mantap dan menyeronokkan, sehingga berjaya merekodkan rating 17.371% pada tayangan episod terakhirnya.
6. MR. SUNSHINE – 18.129%

“Mr. Sunshine” ialah karya zaman epik yang menggabungkan visual yang mengagumkan dengan cerita yang ditulis dengan sangat baik. Ditambah dengan lakonan yang cemerlang oleh pelakon utama Kim Tae-ri dan Lee Byung-hun, ini adalah salah satu drama Korea yang harus ditonton! Untuk pengetahuan, drama yang ditayangkan di saluran tvN ini telah mencatkan rating 18.129% pada episod akhirnya.
5. GOBLIN – 18.680%

Ada ke peminat K-Drama yang tidak pernah dengar mengenai drama “Goblin”? “Goblin” ialah drama yang sesuai buat penonton yang menggemari drama bertemakan fantasi. Diterajui oleh pelakon hebat Gong Yoo dan Kim Go-eun, naskhah ini telah mencapai rating 18.680% pada episod akhirnya, meskipun hanya bermula dengan rating 6.322% pada episod pertama.
4. REPLY 1988 – 18.803%

Walaupun mempunyai episod yang lebih banyak berbanding dengan drama lain iaitu 20 episod, “Reply 1988” telah mencatkan rating sebanyak 6% pada episod pertama dan berakhir dengan rating tiga kali ganda iaitu 18.803%. Nampaknya gabungan percintaan, komedi dan drama dalam naskhah ini, berjaya menambat hati penonton.
3. CRASH LANDING ON YOU – 21.683%

Diterajui oleh pasangan yang baru sahaja berkahwin Hyunbin dan Son Ye-jin, “Crash Landing On You” berkisar tentang seorang wanita Korea Selatan yang tidak sengaja terkandas di Korea Utara. Pada episod akhirnya pada 16 Feb 2020, drama tersebut telah berjaya mencatatkan rating 21.683%, menjadikannya antara drama Korea dengan rating tertinggi di saluran kabel pada 2020!
2. SKY CASTLE – 23.779%

Bermula dengan rating 1% pada episod awalnya, “Sky Castle” berjaya mencipta pencapaian luar biasa dengan rating sebanyak 23.779% pada episod terakhirnya. “Sky Castle” ialah drama tentang empat suri rumah yang tinggal di kawasan perumahan eksklusif, terdesak untuk memasukkan anak-anak mereka ke universiti tidak kira kosnya.
1. THE WORLD OF THE MARRIED – 28.371%

“The World of the Married” ialah drama dengan rating tertinggi dalam sejarah televisyen kabel Korea, yang mencatatkan rating 28.371% pada episod terakhirnya. Bagi yang belum tahu, drama ini berkisar tentang pasangan suami isteri yang mengkhianati antara satu sama lain dan membawa kepada pusaran dendam, kesedihan, kemaafan serta penyembuhan.
Korang dah tonton belum semua K-Drama yang tersenarai ini?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNielsen Korea

Hampiri 30%, Ini Top 10 K-Drama Dengan Rating Tertinggi Di Saluran Kabel Korea Selatan


Sekarang ramai yang masih tak boleh ‘move on’ dengan drama ngeri bertajuk ‘Strangers From Hell’ yang ditayangkan menerusi saluran OCN. Drama ini berkisar tentang Yong Jongwoo seorang lelaki 20-an (Im Siwan) yang berpindah ke Seoul untuk mencari pekerjaan telah menduduki sebuah asrama yang tidak menyenangkan. Hal ini kerana, semua penduduk asrama itu adalah sangat menyeramkan. Namun begitu, dia mula menjadi rapat dengan seorang doktor gigi iaitu Seo Moonjo (Lee Dongwook) yang dalam diam merupakan seorang penderita sakit jiwa dan pembunuh.
Kehebatan drama ini memang tak dinafikan apabila rating untuk drama ini direkodkan paling tinggi sepanjang tayangan pada episod akhirnya. Mendapat rating 3.9% iaitu 1.5% lebih daripada rating episod sebelumnya. Bukan sahaja mencipta rekod peribadi terbaik, “Strangers From Hell” turut lakar sejarah sebagai drama bergenre ‘thriller’ dengan rating tertinggi di saluran OCN.

Kalau anda tonton drama ini, had umurnya ialah 15 tahun dan ke atas. Tetapi bagi menjayakan lagi naskah ini dan menghantar mesej yang diingini oleh pengarah, had umurnya telah dinaikkan kepada 19 tahun dan ke atas untuk episod akhirnya. Sememangnya, episod akhir drama ini dipenuhi dengan aksi ganas dan pembunuhan kejam. Jadi mereka terpaksa memberi amaran ini kerana ia tidak sesuai ditonton oleh penonton di bawah umur.

[Amaran SPOILER]
Lihat sahaja sedutan episod akhir ini. Memang ngeri kerana semua orang termasuklah Seo Moonjo telah dibunuh oleh Yong Jongwoo yang ‘normal’ suatu masa dahulu. Lelaki psiko itu berjaya membangkitkan diri ‘gila’ dalam diri Yong Jongwoo sehingga dia tergamak membunuh orang lain.

Kegilaan Seo Moonjo ini memang menyeramkan! Memang dari mula lagi perkenalan dengan Yong Jongwoo, dia sudah berniat untuk mengubah diri lelaki itu menjadi gila sepertinya. Boleh dikatakan doktor gigi itu sudah ‘jatuh cinta’ pandang pertama dengan lelaki naif itu.

Lakonan mantap Im Siwan dan Lee Dongwook dalam “Stranger From Hell” membuktikan bahawa mereka merupakan pelakon yang verstail kerana mampu watak berat seperti ini. Rata-rata penonton juga meremang bulu roma apabila menonton naskhah ini kerana babaknya yang misteri dan ngeri. Mereka juga tak sangka Lee Dongwook yang terkenal dengan watak romantik mampu jadi ‘seram’ seperti ini.
Sumber: Soompi, Twitter

Terlampau Ngeri! Had Umur ‘Strangers From Hell’ Dinaikkan Ke 19 Tahun Untuk Episod Akhir, Rekod Rating Terbaik!


Selepas “Squid Game”, Heo Sung-tae disahkan bakal membuat kemunculan dalam drama terbaru JTBC bertajuk “Insider”.
Jawab respon agensinya,

Heo Sung-tae akan membawa watak Yoon Byung-wook dalam drama ‘Insider’.
“Insider” ialah drama aksi saspens mengenai pelatih perundangan yang hidupnya musnah dalam sekelip mata semasa melakukan penyamaran untuk menyiasat pendakwara raya menerima rasuah. Semasa di dalam penjara, dia mula merencana plot untuk memblas dendam kerana pengkhianatan yang dilaluinya.

Heo Sung-tae pula bakal menjayakan watak Yoon Byung-wook, satu karakter unik dengan watak keduaan yang mengejutkan. Seorang yang sering berseorangan dan susah melihat ke dalam mata orang lain, Yoon Byung-wook kelihatan naif pada luaran namun dia merupakan satu figura yang kuat dan tidak akan berhenti bagi mencapai apa yang dimahukan.
Kang Ha-neul pula sah membawa watak Kim Yo-han, seorang pelatih perundangan manakala Lee Yoo-young akan melakonkan watak Oh Soo-yeon yang menawarkan tawaran menarik buat lelaki itu.

Khabarnya “Insider” akan ditayangkan pada tahun ini.
Best kan plotnya?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports World

Jadi Antagonis, Heo Sungtae Sah Sertai Kang Haneul & Lee Yooyoung Dalam Drama ‘Insider’


Siapa dah tonton drama “The Interest of Love” hingga episod akhir?

ARTIKEL BERKAITAN
"Dia Ada Banyak Petua.." - Moon Gayoung Ulas Babak Cium 'Panas' Dengan Yoo Yeonseok

Baru-baru ini, Yoo Yeon-seok iaitu salah seorang teraju utama “The Interest of Love” telah terlibat dengan satu temu bual khas, susulan tamatnya drama berkenaan.
Ketika sesi temu bual, pelakon itu ditanya tentang perasaannya selepas menamatkan naskhah tersebut. Kongsinya,

Saya gembira drama itu dapat membentuk pangkalan peminatnya yang besar. Saya dengar penonton telah mengadakan perbincangan hangat mengenai rancangan itu.
Tambahnya lagi,
Semasa membaca komen, saya jumpa salah seorang dari mereka yang menulis ‘Cerita yang mengecewakan’. Saya bersetuju. Ia membuatkan awak banyak berfikir dan beberapa adegan malah tidak dapat difahami dan agak menjengkelkan. Tetapi jika fikir balik, itulah yang menjadikan drama itu lebih menyeronokkan.

Selain itu, babak ciumannya bersama Moon Ga-young dalam drama tersebut turut menjadi bualan ramai orang. Respon Yoo Yeon-seok mengenai adegan itu,
Adegan ciuman adalah seperti adegan aksi yang sepatutnya diberikan kepentingan dengan ahli sinematograf dan pengarah. Untuk mendapatkan adegan ciuman yang cantik, banyak perkara harus dipertimbangkan termasuk ‘angle’. Ianya seperti adegan aksi yang lebih emosional.
Korang layan tak drama ni?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERiMBC

“Adegan Ciuman Adalah Seperti Adegan Aksi..” – Yoo Yeonseok


Musim ketiga “Love (ft. Marriage & Divorce)” kembali menyapa penonton dengan plot yang berselirat dari awalnya.
Ianya bermula kencang dengan kisah kecurangan suami, kepincangan hubungan bersama ibu mertua serta si isteri yang menerima balasan.

Untuk episod pertama, drama ini berjaya meraih rating sebanyak 5.2% dan 6.3% di mana ia merupakan catatan lebih tinggi berbanding episod perdana musim kedua iaitu 4% sahaja. Untuk episod kedua musim ketiga ini pula, ia meraih rating sebanyak 6.7%.

Bukan sahaja konflik yang kian menebal, namun para pelakon pengganti untuk beberapa watak turut menjadi perhatian penoton. Watak Shin Yu-sin, Kang Shin-hyo dan Kim Dong-min yang dilakonkan oleh Lee Tae-gon, Sung Hoon dan Kim Bo-yeon pada musim terdahulu telah digantikan dengan pelakon Ji Young-san, Kang Shin-hyo dan Lee Hye-suk.
Mungkin terlalu awal untuk dikatakan, tapi ramai sepertinya berasa janggal apabila watak ini dibawa oleh pelakon baru memandangkan mereka sudah terbiasa dengan pelakon sebelum ini.

Sama-sama kita nantikan plot twist apa yang akan disajikan dalam “Love (ft. Marriage & Divorce) 3” selepas ini.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYonhap News

Konflik Berterusan, ‘Love (ft. Marriage & Divorce) 3’ Mula Dengan Rating Baik


Selepas hanya berteka-teki, akhirnya pihak “The Penthouse 3” mendedahkan maklumat lebih lanjut mengenai drama tersebut.
Untuk pengetahuan anda, drama popular ini mengetengahkan kehidupan orang kaya di Hera Palace iaitu sebuah kompleks penthouse mewah di tengah-tengah ibu kota dan hanya dihuni oleh orang yang tertinggi dalam piramid sosial. Ia memberi fokus kepada plot balas dendam para wanita yang sanggup melakukan apa sahaja demi anak-anak mereka.

Seperti yang dilaporkan sebelum ini. “The Penthouse3 ” hanya akan ditayangkan sekali seminggu iaitu pada hari Jumaat.

Bakal memulakan pengambaran pada hari ini (27 April), ianya bakal menyapa penonton secara rasmi pada 4 Jun nanti. Dikhabarkan bahawa musim terakhir ini akan mempamerkan plot yang lebih mengejutkan dengan pelbagai drama dan balas dendam. Bukan itu sahaja, terdapat juga watak baru yang bakal menghangatkan lagi situasi di Hera Palace seperti yang diperkenalkan pada penghujung musim kedua lalu.
Tak sabarnya!

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERStar News

‘The Penthouse 3’ Sah Mula Tayangan 4 Jun Nanti


Tak semena-mena, “Running Man” tiba-tiba dikritik oleh netizen dek satu kesalahan ini.

ARTIKEL BERKAITAN
"Saya Tertawa.." - Peminat 'Running Man' Beri Mesej Bermakna, Reaksi Gary Jadi Perhatian

Kisah bermula apabila sebuah entri bertajuk ‘Status terkini sari kata Running Man selepas mengubah ke PD wanita’ dimuat naik di laman komuniti Korea.
Dalam entri itu, ianya memaparkan babak Jeon So-min mengarahkan lakonan pasangan bersama Yang Se-chan. Dia tiba-tiba tampil dengan patung katak dan berlakon babak di mana mereka merupakan pasangan baru berkahwin yang baru sahaja melahirkan anak.

Kata Yang Se-chan selepas melihat wanita itu sambil memangku patung di lengan,
Dia dah bermula lagi..

Seloroh ahli lain,
Awak baru lahirkan anak ke? Awak lahirkan katak? Apa kena dengan dia?
Semasa lakonan itu, pihak “Running Man” telah meletakkan sari kata ‘Emak katak yang merupakan ibu tunggal’.
Jeon So-min kemudian membuat kelakar dengan mengatakan,
Kami jadi seperti itu… dalam sekelip mata.

Komen penonton apabila melihat sari kata ‘ibu tunggal’,
Bukankah sudah sampai masanya ‘Running Man’ mengucapkan selamat tinggal.

Ianya tak best langsung.

Saya menyumpah semasa menonton semalam.
Komen individu lain yang tidak faham dengan kritikan ini,
Saya mendengar radio setiap hari dan perkataan ‘ibu tunggal’ sering digunakan. Kadang-kadang lelaki yang menghantar cerita mengenai ‘ibu bapa tunggal’. Adakah ini perkataan yang tak boleh disebut?
Pun begitu, netizen menunding jari pada PD wanita itu,
Akhirnya, PD utama yang mengesahkannya. Jadi, memang salah dia bahawa sari kata tidak disuntung dengan baik.
Ala sekadar gurauan kan..
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWikitree

Penonton Marah, ‘Running Man’ Dikecam Dek Sari Kata Kontroversi Ini


Umum sudah mengetahui bahawa bintang Korea iaitu Jung Joonyoung, seorang penyanyi solo serta rakan baiknya, bekas ahli kumpulan FT Island iaitu Choi Jonghoon masing-masing telah dijatuhkan hukuman penjara selama 5 tahun dan 6 tahun. Walaupun nampak baik sebelum ini tapi ternyata mereka berjaya menyembunyikan perangai buruk tersebut daripada diketahui oleh peminat dan orang ramai.
Selepas selesai dibicarakan, sedikit sebanyak maklumat mengenai kesalahan kedua mereka telah didedahkan oleh pihak mahkamah. Jung Joonyoung dan Choi Jonghoon didapati telah merogol seorang wanita di luar kesedaran (mabuk) secara beramai-ramai seitar Mac 2016 di Daegu. Semasa mereka melakukan perbuatan terkutuk itu, beberapa orang yang lain telah merakam kejadian tersebut dan turut merogol mangsa secara bergilir-gilir selepas itu.

Selain itu, Jung Joonyoung juga didakwa menyebarkan rakaman haram dalam 11 kejadian berbeza, termasuklah berkongsi video menerusi ruang sembang aplikasi KakaoTalk tanpa kebenaran. Video itu mengandungi rakaman lelaki itu melakukan hubungan seks dengan wanita. Ahli yang turut berada dalam ruang sembang itu ialah ahli kumpulan Big Bang iaitu Seungri.

Antara mesej yang terdapat di dalam ruang sembang itu ialah: “Kesian XX(mangsa)”, “XX sudah seperti pelacur”, “Jangan sebarkan ini. Ia akan menamatkan karier saya.”, “Saya memberikannya dadah dan berulang-alik daripada belakang dan depan, sebelum menyudahkannya di dalam mulutnya.”

Meskipun sudah dijatuhkan hukuman penjara, kebanyakan netizen masih tak berpuas hati kerana bagi mereka tempoh penjara yang diberikan tidak setimpal dengan perbuatan terkutuk mereka yang menganiaya wanita yang lemah. Lagi pula, kesemua bukti hanya didapati daripada tahun 2016 dan bukannya yang terbaru kerana mereka berjaya memadamkan semua bukti tersebut.
Sumber: Allkpop

Perkosa Serta Rakam, Netizen Berang Selepas Baca Perincian Kes Jung Joonyoung & Choi Jonghoon


Bakal ditayangkan esok, ramai yang tak sabar menunggu bahagian kedua “The Glory” di Netflix.

ARTIKEL BERKAITAN
"Kena Sangat Kurus.." - Kim Hieora Dedah Bentuk Badan Makin Teruk Demi Watak Dalam 'The Glory'

Bagi menaikkan jangkaan ramai, seorang YouTuber ‘President Of Entertainment’ yang popular dengan pelbagai ulasan tentang drama dan filem telah berkongsi mengenai kemungkinan plot siri itu,
Semasa mengkaji bahagian kedua ini, saya sekali lagi memberikan tepukan gemuruh ke atas penulis Kim Eun-sook. Dia mencipta plot yang mendalam dan penuh perincian.

Kunci utama yang perlu diberikan perhatian dalam bahagian ini ialah hubungan cinta antara Moon Dong-eun (Song Hye-kyo) dan Joo Yeo-jung (Lee Do-hyun),
Apabila ada bibit cinta, kisah pembalasan dendam ini akan berubah dan juga orang yang terlibat turut terkesan.
Bukan itu sahaja, kata YouTuber ini, babak melibatkan ibu Moon Dong-eun yang muncul secara tiba-tiba turut akan menjadi plot twist yang mengejutkan semua nanti.

Mengenai had tontonan 19 tahun ke atas, ulasnya,
Bahagian pertama mempunyai banyak babak keganasan tapi alasan had tontonan 19 tahun ke atas untuk bahagian kedua “The Glory” ialah kerana babak seksual yang melampau. Akan ada juga babak ranjang yang mengejutkan. Ia melibatkan orang lain. Terdapat ular dalam babak ini dan ianya mmebawa maksud simbolik.
Tak sabarnya!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERSports Chosun

“Babak Seksual Melampau..” – Had Tontonan 19 Tahun Ke Atas, Ini Klu Terbesar Plot ‘The Glory 2’?


Belum lagi ditayangkan, namun ada berita sedih yang menyelebungi drama “The Penthouse 3”.
Pengarah siri tersebut iaitu PD Joo Dong-min, dikhabarkan telah meninggalkan Studio S, anak syarikat kepada SBS.

Jelas stesen penyiaran itu,
Memang benar Joo Dong-min PD sudah meninggalkan Studio S. Dia akan terus mengarahkan ‘The Penthouse’ sebagai pekerja bebas (freelancer).

Apabila ditanya sama ada dia akan terus mengarahkan drama ‘Where The Snake Sits’ yang diadaptasi daripada webtoon, jelas SBS,
Tiada apa yang kami dapat sahkan buat masa ini.
Untuk pengetahuan anda, Joo Dong-min menyertai SBS sejak tahun 2004 dan telah pun mengarahkan drama seperti “Sunlight Pours Down”, “Birth Secret”, “Return” dan “The Last Empress”.

Jangan risau peminat “The Penthouse” kerana PD Joo Dong-min akan menghabiskan kerjanya untuk musim ketiga ini. Jangan lupa untuk tonton musim terakhir drama popular tersebut pada 4 Jun nanti!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERSports Chosun

Pengarah Joo Dongmin Tinggalkan SBS, Bagaimana Nasib ‘The Penthouse 3’?


Walaupun menerima sambutan hangat, namun ada juga kontroversi yang terpalit pada drama “The Glory”.

ARTIKEL BERKAITAN
"Babak Itu Perlu Ada" - Didakwa Guna CG, Cha Jooyoung Jawab Kontroversi Babak 'Panas' Dalam 'The Glory'

Semasa bahagian pertama yang ditayangkan pada Disember lepas, babak melibatkan Cha Yoo-jung memakai pakaian gaun pendek putih telah mencipta sensasi dek keseksian wanita itu.
Disebabkan penjelasan wanita itu dalam salah satu temubual lalu, ramai yang menganggap dia dipaksa oleh pengarah untuk menyarungkan dress berkenaan kerana dia memberikan ulasan sambil mengeluh.

Nafi wanita itu kini,

Dalam temubual itu, saya mengeluh bukan kerana gaun itu tapi disebabkan diri saya sendiri. Saya sebenarnya menyediakan kostum comel sepadan dengan watak Lee Sa-ra tapi selepas mendengar penjelasan pengarah, saya memahaminya dan bersetuju untuk memakai gaun putih itu. Babak itu adalah yang terbaik untuk memaparkan karakter Hye-jeong tapi saya risau kelihatan hodoh kerana berat menaik.

Dalam pada itu, Cha Joo-young pernah mendedahkan sebelum ini bahawa dia menaikkan berat badan sebanyak 5 ke 6 kilogram untuk menjayakan watak Choi Hye-jeong.
Atas persetujuan bersama..
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERSPOTV News

“Saya Yang Setuju..” – Pengarah Dikecam Memaksa, Cha Jooyoung Ulas Imej Seksi Dalam ‘The Glory’


Nampaknya Yook Sung-jae akan membuat kemunculan pertama dalam drama selepas menamatkan latihan ketenteraan baru-baru ini.
Respon agensinya, memang benar ahli BTOB berkenaan menerima tawaran untuk membintangi drama “Gold Spoon”,

Yook Sung-jae sedang meneliti dengan positif untuk muncul dalam ‘Gold Spoon’.

Adaptasi daripada webtoon popular dengan nama sama, ianya mengisahkan pengembaraan seorang lelaki menjadi generasi kedua keluarga kaya selepas menggunakan sudu emas untuk mengubah ibu bapanya.

Khabarnya ia akan ditayangkan pada separuh pertama 2022.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Yook Sungjae BTOB Dilamar Bintangi Drama Adaptasi Webtoon ‘Gold Spoon’


Bukan senang nak menulis skrip drama kerana kadang kala, kajian mendalam perlu dilalukan supaya tidak menyinggung sesiapa.

ARTIKEL BERKAITAN
"Drama Green Flag, Realiti Red Flag" - Dek 'Bora! Deborah', Isu Yoon Hyunmin Curangi Jeon Somin Kembali Disebut

Terbaru menurut laporan media Newsen, dialog yang diutarakan oleh watak Yoo In-na dalam “Dora! Deborah” mengenai kem konsentrasi Auschwitz telah menimbulkan kemarahan ramai terutamanya penonton luar negara.
Semasa sedang menulis bukunya, Deborah iaitu watak lakonan Yoo In-na menekankan kepentingan menjaga wajah,

Di kem konsentrasi Auschwitz, walaupun ramai yang sedang menanggung azab kematian namun ada antara mereka yang meminum separuh air dari gelas dan menggunakan sebahagian lagi untuk membasuh muka. Mereka turut mencukur bulu dengan serpihan kaca dan menggunakan belakang tempat abu rokok sebagai cermin. Kemudian, mereka terselamat.

ENA 수목드라마 보라! 데보라 9화가 해외에서 논란이 된 모양. 아우슈비츠에서 안 꾸미는 사람은 죽었고 꾸미는 사람은 살았다며 꾸밈의 중요성을 역설하는 장면인데 탈코를 비웃는 여성혐오자의 트윗을 대사로 쓴 것도 모자라 코르셋 정당화를 한답시고 나치 희생자를 비유 소재로 써먹었다는 게 문제 https://t.co/SDIcSVos44 pic.twitter.com/FXHOGsml1D
— 구독계 (@LstGpg8R85NnDsy) May 13, 2023

Tambahnya,

Menjaga penampilan dan melaram juga adalah sebahagian daripada kelangsungan hidup. Sebagai seorang yang solo, saya perlu melakukan segalanya untuk terus hidup.
Perbandingan yang tidak setara antara menjaga penampilan dan Holokus (pembunuhan beramai-ramai) oleh tentera Nazi ketika perang dunia kedua nyata menimbulkan kemarahan semua. Ulas seorang penonton luar negara,
Saya tak pernah mendengar analogi sebegini seumur hidup saya. Saya tak sangka penulis menulis dialog ini dan semua orang bersetuju dengannya.

Malah penonton Korea turut mengkritik pihak produksi,
Rupanya dia mengambil ayat dari ciapan yang kontroversi di media sosial dan menjadikannya dialog di dalam drama.
Setakat ini, pihak “Bora! Deborah” tidak memberikan sebarang respon lagi mengenai isu yang timbul ini.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNewsen

“Apa Masalah Penulis..” – Persenda Isu Serius, ‘Bora! Deborah’ Terpalit Kontroversi Atas Sebab Ini


Netflix sentiasa membawakan kandungan Korea yang terbaik buat semua, sebab itu anda pasti akan melompat gembira apabila mengetahui bahawa ada drama baru yang bakal menjengah ke platform penstriman tersebut tak lama lagi.
When My Love Blooms (15 Oktober)

Han Jae-hyun (Yoo Ji-tae) merupakan seorang lelaki yang berusia 40-an dan dia adalah seorang ahli perniagaan yang kacak, bercita-cita tinggi dan kaya. Walaupun nampak gah, dia sebenarnya merupakan seorang yang sering melakukan protes semasa masih lagi pelajar pada usia 20-an. Pada ketika itu, hatinya dipunyai oleh seorang wanita bernama Yoon Ji-soo (Lee Bo-young) dan selepas beberapa dekad, lelaki itu berjumpa kembali dengan cinta pertamanya itu.
Dr. Romantic 2 (23 Oktober)

Untuk musim kedua ini, ia membawa kisah Dr. Kim (Han Suk-kyu) bersama kehidupannya dengan orang baru selepas pelajar lamanya terpaksa pergi atas urusan masing-masing. Selain itu, pergelangan tangannya yang cedera beberapa tahun lalu kembali sakit. Dek mempunyai masalah kekurangan staf di Hospital Doldam, dia telah ke sana untuk membantu mereka namun mula berkenalan dengan dua orang doktor baru yang mempunyai iras dengan pelajar lamanya. Seo Woo-jin (Ahn Hyo-seob) yang sanggup melakukan apa sahaja demi duit dan Cha Eun-jae (Lee Sung-kyung) yang sentiasa menghilangkan diri apabila diperlukan dalam bilik pembedahan.
VIP (23 Oktober)

Sama juga dengan drama “VIP” yang baru sahaja ditayangkan di saluran SBS. Naskhah bertemakan melodrama ini mengisahkan tentang rahsia tersembunyi oleh sebuah pasukan yang menguruskan klien VIP di sebuah pusat membeli-belah terkenal. Na Jung-sun (Jang Na-ra) merupakan seorang ahli pasukan itu dan mempunyai bakat bercakap yang baik selain sangat cekap dalam melakukan kerjanya. Dia juga hidup bahagia dengan suaminya iaitu Park Sung-joon (Lee Sang-yoon) yang juga merupakan ketua pasukannya.
Tapi tidak disangka apabila satu mesej misteri yang diterimanya mendakwa bahawa suami tercintanya itu mempunyai hubungan sulit bersama salah seorang ahli lain pasukan itu. Na Jung-sun mula mengesyaki suaminya dan cuba membongkarkan rahsia kecurangannya itu. Dalam usahanya mencari keadilan, dia turut tanpa sengaja membongkar rahsia lain mengenai tiap-tiap rakan sekerjanya.
Hot Stove League (23 Oktober)

Drama ini membawa kisah satu pasukan besbol ‘Dreams’ yang sudah tidak mendapat perhatian daripada orang ramai bahkan ditolak oleh peminat mereka sendiri. Bagi mengubah situasi pasukan itu, Baek Seungsu (Namgoong Min) telah hadir sebagai pengurus baru. Lee Se-young (Park Eun-bin) pula ialah satu-satunya pengurus wanita untuk pasukan besbol di Korea dan dia sudah hampir 10 tahun bertungkus-lumus menguruskan ‘Dreams’.
Voice 2 (1 November)

Sama seperti musim pertamanya, ia membawa kisah seorang kakitangan di pusat panggilan kecemasan 112 iaitu Kang Kwon-joo (Lee Han-na) yang mempunyai kebolehan mendengar suara yang halus. Dengan kelebihan yang ada, dia berganding bahu dengan ketua jabatannya iaitu Do Kang-woo (Lee Jin-wook) untuk membanteras pelbagai jenayah.
Seronoknya pelanggan Netflix dapat tonton kandungan Korea yang menyeronokkan ini. Kepada yang belum melanggan, apa tunggu lagi!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Jom Marathon! 5 K-Drama Best Bakal Tayang Di Netflix Oktober Ini


Rasa sejuk hati apabila pelakon yang diminati kita sering melakukan perkara yang baik kan? Sama juga apabila So Ji-sub yang dikhabarkan telah menderma untuk warga emas yang tidak berkemampuan baru-baru ini.
Pada 21 September, bantuan antarabangsa dan pembangunan organisasi Good Neighbors telah pun mengumumkan perkara menyentuh hati ini,

So Ji-sub telah menderma 100 milion won (RM355.5k) untuk membantu komuniti yang susah sebelum hari perayaan Chuseok menjelang tiba.
Bantuan pelakon tersebut akan digunakan untuk menyediakan makanan, barangan penjagaan diri untuk membanteras COVID-19 dan barangan untuk musim sejuk bagi golongan warga emas yang tinggal seorang diri dan tidak mampu ditanggung oleh perkhidmatan kebajikan.

So Ji-sub mula menjadi ahli Good Neighbors dalam The Neighbors Club bermula tahun 2017, satu status yang diberikan sekira ahlinya menderma sekurang-kurangnya 10 milion won (RM35.5k) pada setiap tahun kepada NGO sukarelawan antarabangsa.
Bahkan pengarah kepada organisasi ini mengucapkan terima kasih atas bantuan So Ji-sub ini dan berharap ianya akan membantu dan memberi harapan kepada golongan yang mengalami waktu yang sukar, terutamanya tahun ini.

Baik kan So Ji-sub?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERYTN

So Jisub Derma RM355,000 Bantu Warga Emas Tidak Berkemampuan Menjelang Perayaan Chuseok


Lain macam betul seronok drama “Vincenzo” kan?
Tapi sedikit berita sedih untuk anda apabila drama lakonan Song Joong-ki, Jeon Yeo-bin dan Ok Taec-yeon ini dikhabarkan akan berehat satu episod pada minggu hadapan.

Menurut produser drama ini,
Selepas menayangkan episod ke-16, ‘Vincenzo’ akan berehat selama seminggu bagi memperbaiki kualitinya. Pada 17 April, kami akan menayangkan satu episod istimewa bagi menggantikan drama tersebut.

Pun begitu, episod ke-15 dan 16 drama ini akan bersiaran pada 10 dan 11 April seperti yang dijadualkan. Manakala episod ke-17 akan bersiaran dua minggu kemudian iaitu pada 24 April nanti.
Alaaa.. terpaksalah kita bertahan sikit sementara nak mereka berehat seminggu nanti.

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERSports Donga

Bagi Memperbaiki Kualiti, ‘Vincenzo’ Tidak Akan Tayang Episod Baru Pada Minggu Hadapan


Sepertinya kes salah guna dadah Yoo Ah-in turut memberikan tempias pada orang lain.

ARTIKEL BERKAITAN
"Dia Takut Jarum" - Alasan Agensi Yoo Ahin Ambil Dadah Jadi Pertikaian

Terbaru, seorang pelakon yang turut sama berlakon dalam drama Netflix “Goodbye Earth” telah meluahkan rasa kesalnya menerusi Instagram. Luah Kim Young-woong,
Bagaimana saya mahu meluahkannya? Panggilan telefon alu-aluan daripada berita diterima berlakon dan kenangan yang buat hati berbunga ketika penggambaran pertama akan hilang.

Tambahnya,
Bukan itu sahaja, ramai staf yang bekerja keras dengan sabar dan berkorban segalanya, pelakon yang bekerjasama untuk memaparkan setiap watak serta pengarah yang paling teruja antara semua. Penulis yang tidak berputus asa meskipun sedang melawan penyakit. Syarikat produksi yang menjaga setiap babak hingga ke akhir. Kalau betul kesalahan dia betul, dia sepatutnya dikritik.
Jelas Kim Young-woong lagi,

Saya tidak mempunyai niat untuk melindunginya. Benar, akan ada harga yang perlu dibayar. Tapi, agak sedih apabila ‘Goodbye Earth’ yang bakal dilahirkan hasil kerja keras dan pengorbanan ramai orang tidak akan dilihat sesiapa.

Untuk pengetahuan, Yoo Ah-in didakwa menggunakan pelbagai jenis dadah tanpa preskripsi sejak awal 2011. Antara dadah yang didapati dalam ujian pada pelakon itu ialah propofol, ganja, ketamine (pil kuda) dan kokain.
Dalam pada itu, siasatan lanjut masih lagi sedang dijalankan ke atas Yoo Ah-in kini oleh pihak polis.
Kerana nila setitik, habis rosak susu sebelanga..
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERWikitree

“Buang Masa Kami..” – Drama Hadapi Risiko Dibatalkan, Pelakon ‘Goodbye Earth’ Kritik Kes Dadah Yoo Ahin


Semakin banyak berita mengenai produksi “Sweet Home 2” sejak kebelakangan ini.

ARTIKEL BERKAITAN
Produksi 'Sweet Home 2' Mula Tahun Depan, Song Kang Dalam Perbincangan Untuk Muncul Kembali

Terbaru, dilaporkan bahawa Oh Jung-se bakal menyertai barisan pelakon utama siri Netflix berkenaan nanti.
Menurut laporan berita, pelakon itu akan membawa watak baru yang tiada dalam musim pertama dan menunjukkan persona yang lain sebagai teraju utama drama itu.

Selepas berita itu berterbangan, agensi Oh Jung-se telah memberikan respon,

Tiada apa yang disahkan lagi mengenai kemunculan dalam ‘Sweet Home 2’
Untuk pengetahun, “Sweet Home” menceritakan kisah seram dilalui oleh seorang pelajar sekolah menengah yang baru sahaja berpindah ke sebuah flat bernama Green Home dan diugut oleh raksasa yang cuba untuk melenyapkan seluruh umat manusia daripada muka bumi ini. Ianya merupakan antara siri Netflix yang berjaya pada 2020 memandangkan turut tersenarai tinggi dalam ranking global Netflix pada ketika itu.
Lagi best kalau Oh Jung-se join kan?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Today

Dilapor Bakal Sertai ‘Sweet Home 2’, Ini Respon Agensi Oh Jungse


Ada tak yang tengah seronok layan musim kedua “Taxi Driver” sekarang?

ARTIKEL BERKAITAN
Episod Pertama 'Taxi Driver 2' Capai Rating Lebih 12%

Terbaru pada 10 Mac, telah diumumkan bahawa tayangan untuk “Taxi Driver 2” pada malam ini telah dibatalkan.
Hal ini kerana, perlawanan Klasik Dunia Besbol Korea Selatan menentang Jepun akan ditayangkan pada malam ini, menangguhkan semua episod baru drama pada hari seterusnya.

Selain “Taxi Driver 2”, drama lain yang juga tidak akan mempunyai episod baru pada 10 Mac adalah “Kokdu: Season of Deity” dan “Game of Witches”.

Nantikan episod baru “Taxi Driver 2” dan “Kokdu: Season of Deity” bakal disambung semula pada 11 Mac manakala “Game of Witches” akan kembali bersiaran pada 14 Mac.
Sabar tau korang!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNewsen

‘Taxi Driver 2’ Akan Batal Tayangan Malam Ini, Tapi Kenapa?


Drama apa yang best, kalau bukan naskhah yang memaparkan kekuatan wanita sebagai tunjang utamanya.
Berikutlah penerangan terbaik untuk menggambarkan drama “Little Women” yang bakal menjengah di Netflix tak lama lagi.

Menerusi sebuah sidang media, teraju utamanya iaitu Kim Go-eun, Nam Ji-hyun, Park Ji-hu, Wi Ha-jun dan pengarah Kim Hee-won menceritakan serba sedikit mengenai drama ini yang pastinya akan membuatkan penonton teruja.
Kredit: Netflix
Jelmaan ‘Little Women’ di Korea
Untuk pengetahuan, “Little Women” membawa kisah adik-beradik perempuan yang berani namun miskin melawan keluarga terkaya di Korea.

Mendengarkan plot drama itu, ulas pengarah Kim Hee-won,
Penulis Chung Seo-kyung menggambarkan semula novel ‘Little Women’ dan bermula dengan persoalan ‘Bagaimana kalau adik-beradik itu datang ke Korea?’
Tambah wanita itu,

Naratif yang padat ini dihidupkan menerusi jurugaya produksi Ryu Seong-hee dan persembahan hebat para pelakon.
Kredit: Netflix
3 wanita berbeza personaliti
Dimainkan oleh pelakon hebat, ketiga-tiga watak utama ini membawa perencah yang berbeza dalam menghidupkan “Little Women”.
Untuk pengetahuan, Kim Go-eun akan membawa watak Oh In-joo iaitu kakak sulung di mana dia paling lelah menghadapi kemiskinan. Dia turut berasa bertanggungjawab untuk menyelamatkan keluarganya dari memasuki alam papa kedana dengan menjerat diri dalam misi berbahaya demi wang dan adik-beradiknya.
Kata Kim Go-eun,
In-joo ialah seorang yang bekerja keras dan sentiasa melakukan terbaik dan merasakan sebab itulah dia hidup. Dia sangat kompleks dan bermuka-muka, jadi saya cuba mendalami wataknya dari pelbagai sudut.
Oh In-kyung pula akan dilakonkan oleh Nam Ji-hyun iaitu anak kedua yang lebih matang dari yang pertama. Manakala watak Oh In-hye akan dihidupkan oleh Park Ji-hu di mana dia merupakan seorang pemuzik berbakat dalan bidang artistik dan sering dilindungi kakak-kakaknya.
Kredit: Netflix
Wi Ha-joon dan Kang Hoon
Jangan risau buat penonton wanita! “Little Women” turut akan menampilkan lakonan hebat dari dua jejak popular iaitu Wi Ha-joon dan Kang Hoon.
Mencipta nama menerusi “Squid Game” baru-baru ini, Wi Ha-joon sempat menaikkan jangkaan penonton mengenai wataknya yang banyak berjumpa dengan Oh In-joo (Kim Go-eun),
Cha Do-il ialah seorang lelaki dengan persona pelik. Cari tahu sendiri sama ada dia seorang yang baik atau jahat.
Dalam pada itu, Kang Hoon akan membawa watak Ha Jong-ho iaitu rakan baik Oh In-kyung sejak dari kecil dan merupakan penyokong terbesarnya. Dalam diam mereka seprti menyimpan perasaan antara satu sama lain namun lebih selesa menafikannya.
Kredit: Netflix
Cerita cinta dan keluarga
Jelas pengarah itu, naskhah ini merupakan terjemahan dari novel berkenaan dan bukannya remake versi Korea. Dia menerangkan drama ini sebagai sesuatu yang sukar untuk dijelaskan,
Ia adalah realiti yang menyimpan pelbagai cerita dan rahsia, di mana semua akan memahaminya.
Akhirinya,
Saya harap anda seronok menontonnya. Semoga ‘Little Women’ membuka mata anda tentang realiti kehidupan dan membawa pelajaran moral yang anda akan ingati.
Kredit: Netflix
Semua! Jangan lupa menonton “Little Women” di Netflix pada setiap Sabtu dan Ahad bermula 3 September okay.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNetflix

3 Adik-Beradik Melawan Si Kaya, Ini Sebab Wajib Tonton ‘Little Women’ Di Netflix


Setelah hanya khabar angin yang berterbangan, akhirnya Netflix mengesahkan barisan pelakon untuk drama noir “Undercover”.
Drama ini membawa kisah Ji-woo yang menyertai sindiket pengedaran dadah dan menjadi tali barut di dalam agensi polis untuk mencari kebenaran disebalik kematian ayahnya. Dalam menjalankan misi membalas dendamnya itu, wanita itu berdepan dengan kenyataan yang menyakitkan.

Han So-hee disahkan bakal membawa watak Yun Ji-woo yang memasuki organisasi jenayah untuk membalas dendam bagi pihak ayahnya yang mati atas alasan mencurigakan. Dia menyamar sebagai ejen perisik untuk organisasi tersebut dalam agensi polis bagi menyelongkar kisah sebenar yang menyelubungi kematian ayahnya.
Dari kiri: Han So-hee, Park Hee-sun, Ahn Bo-hyun
Park Hee-sun pula akan membawa watak Choi Mu-jin yang merupakan raja dadah negara yang beroperasi di Dongcheon. Merupakan seorang yang tidak boleh diagak, dia mengambil Yun Ji-woo di bawah jagaannya dan melatihnya menjadi ejen penyamar. Ahn Bo-hyun akan berlakon sebagai Jeon Pil-do, seorang detektif yang bertugas dalam unit narkotik. Dia juga merupakan rakan sekerja Ji-woo yang berdedikasi dan berani ketika menyiasat.

Kim Sang-ho menggalas tugas sebagai Cha Gi-ho, ketua di unit narkotik. Bakal bersara, dia menjadi obses dalam mengejar Choi Mu-jin dan ingin membanteras kancah dadah yang berleluasa itu.
Dari kiri: Kim Sang-ho, Lee Hak-joo, Jang Yul
Bawa watak sebagai orang kanan Choi Mu-jin, Lee Hak-joo akan tunjuk taring sekali lagi sebagai antagonis yang menunjukkan kesetiaan dan kepatuhan kepada raja dadah itu. Jang Yul bakal melakonkan watak sebagai Do Gang-jae iaitu ahli kancah dadah itu yang dibuang kerana menimbulkan masalah. Dia kemudiannya cuba membalas dendam terhdap Yun Ji-woo dan membuatkan kisah ini menjadi lebih serabut.

Mesti semua dah tak sabar kan? Tonton “Undercover” hanya di Netflix!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Han Sohee Ahli Organisasi Dadah Menyamar Dalam Agensi Polis, Netflix Kongsi Barisan Pelakon ‘Undercover’


Selepas kejayaan drama “Doctor Cha”, Uhm Jung-hwa kelihatan sangat bahagia kini.

ARTIKEL BERKAITAN
"Saya Takut" - Kerjaya Sebagai Penyanyi Hampir Terjejas, Uhm Junghwa Dedah Pernah Alami Kanser Tiroid

Baru-baru ini, saluran YouTube Uhm Jung-hwa iaitu “Umaizing Uhm Jung Hwa TV” telah mengeluarkan video bertajuk “Lihat Betapa Mudahnya Uhm Jung-hwa Memasak”.
Dalam video tersebut Uhm Jung-hwa ada mendedahkan taman yang baru dihiasi di vila mewah pelakon itu.

Pada awalnya, Uhm Jung-hwa berkata,
Saya sangat menyukai bunga, dan saya menerima taman bunga sebagai hadiah. Saya sentiasa mahu mencipta taman bunga, tetapi saya tidak dapat melakukannya.

Tambahnya lagi,
Orang yang mengubah suai taman saya menonton drama ‘Doctor Cha’ serta ‘You Quiz the Block’ dan saya rasa sangat terharu dan mereka juga memberi saya bunga sebagai hadiah. Mereka melakukan segala-galanya dari pagi hingga petang semalam.
Selepas itu, Uhm Jung-hwa dengan bangganya mempamerkan taman indahnya yang dipenuhi dengan bunga-bunga dan pokok-pokok taman botani terkenal.
Dia berkata lagi,
Saya akan menghiasinya dengan lebih cantik dan berjalan-jalan dengan anjing saya. Ia begitu indah. Saya gembira.

Seronok betul Uhm Jung-hwa!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNate

“Mereka Hadiahkan Saya Bunga..”- Uhm Junghwa Dedah Taman Bunga Di Vila Mewah Miliknya


Mesti ramai yang tengah tonton Shin Hyun-bin dalam drama “Reborn Rich” sekarang, kan?

ARTIKEL BERKAITAN
Penonton Merungut Hubungan Cinta Song Joongki & Shin Hyunbin Ganggu Plot 'Reborn Rich'?

Bagi yang belum tahu, Shin Hyun-bin memegang watak utama sebagai Seo Min-young dalam “Reborn Rich”, iaitu seorang pendakwa pada permulaan drama yang mula curiga terhadap dana haram yang dicipta semasa kerja penggantian keluarga chaebol Sunyang dan membuat keputusan untuk menyelidiknya.
Khususnya, penonton tertumpu kepada lakonan Shin Hyun-bin yang berat dan menyerlah dalam setiap babak kemunculannya.

Walaupun dalam perkembangan pesat drama itu, ketulusan emosi Shin Hyun-bin dapat dirasai penonton dengan lancar.

Bukan itu sahaja, pandangan dingin Seo Min-young terhadap Yoon Hyun-woo (Song Joong-ki), telah menimbulkan rasa ingin tahu penonton tentang hubungan yang akan dicipta mereka pada masa hadapan.
Memang ‘feel’ kan lakonan Shin Hyun-bin?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBEROsen

Meski Muncul Sekejap, Lakonan Penuh Emosi Shin Hyunbin Dalam ‘Reborn Rich’ Dipuji


Mesti anda tahu bahawa B.I ataupun Hanbin telah pun menarik diri daripada kumpulan iKON selepas terlibat dengan skandal dadah. Umum mengetahui bekas syarikat naungannya iaitu YG Entertainment juga sedang menghadapi tuduhan melibatkan dadah, perjudian, dan pelacuran. Pun begitu, kesemua yang terlibat masih dalam siasatan pihak polis.
Selepas melalui sesi soal siasat selama hampir 14 jam, pihak polis mendedahkan bahawa B.I telah mengaku terhadap beberapa pertuduhan melibatkan dadah (ganja) dan siasatan lanjut kes akan dijalankan nanti.

Sumber daripada Unit Siasatan Dadah di Agensi Polis Daerah Gyeonggi Selatan mengesahkan berita itu melalui panggilan telefon bersama Dispatch. Atas daripada pengakuan B.I itu, dia akan dijatuhkan kesalahan di bawah Akta Kawalan Dadah dan statusnya akan bertukar daripada saksi kepada tertuduh (suspek). Siasatan lanjut diperlukan kerana kenyataan B.I dan seorang lagi tertuduh iaitu ‘A’ adalah berlainan.

Walaupun diasak oleh wartawan selepas keluar dari perkarangan balai polis, B.I hanya mengucapkan kata-kata maaf kepada peminatnya.
“Maafkan saya kerana menghampakan anda semua.”

Dalam kes lain, bekas CEO YG Entertainment iaitu Yang Hyunsuk juga akan dipanggil untuk soal siasat berkenaan kes ugutan nanti.
Rasanya ramai peminat B.I yang mati-mati menidakkan penglibatannya dalam kes dadah sebelum ini. Tapi harap korang semua boleh terima kenyataan sebab tuan punya badan sendiri dah mengaku. Siap dapat pengesahan polis lagi!
Sumber: Koreaboo, Naver News

Puas Menafikannya Sebelum Ini, B.I Bekas Ahli Kumpulan iKON Akhirnya Mengaku Pertuduhan Dadah


Selepas diumumkan bakal bergandingan dalam drama retro, sepertinya ramai yang dah tak sabar menantikan pasangan Jung Hae-in dan Ji-soo (BLACKPINK) dalam “Snowdrop”.
Lama mendiamkan diri, akhirnya JTBC mendedahkan sedikit ‘teaser’ buat penonton yang sekain lama menantikan drama itu.

Drama ini akan berlatar belakangkan Seoul pada tahun 1987 dan membawa kisah Im Soo-ho (Jung Hae-in), seorang pelajar di universiti berprestij yang tiba-tiba berlari masuk ke asrama wanita pada satu hari dalam keadaan berlumuran darah. Eun Young-cho (Ji-soo), seorang pelajar yang ceria dan baik hati kemudiannya telah menyembunyikan lelaki itu dan merawat lukanya walaupun dalam keadaan bahaya.

Di dalam teaser pendek itu, dapat dilihat kedua mereka menari bersama selain menatap mata satu sama lain.
Bukan sahaja mereka, pelakon lain yang akan menghiasi drama ini ialah Yoo In-na, Kim Hye-yoon, Jang Seung-jo, Yoon Se-ah, Jung Eugene dan lain-lain lagi.

Menurut JTBC, mereka akan melakukan pembaharuan kepada slot drama hujung minggu di mana ianya akan ditayangkan pada Sabtu dan Ahad pada jam 10.30 malam (waktu Korea).
Anda teruja tak nak lihat Jung Hae-in dan Ji-soo?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Drama Pelajar Kolej 80-an, JTBC Rilis Teaser Pertama Jung Haein & Jisoo BP Dalam ‘Snowdrop’


Lee Dong-wook telah menjadi bintang muka hadapan majalah Arena Homme Plus edisi Mac!
Dalam temu bual selepas penggambaran, Lee Dong-wook berborak tentang drama tvNnya “Bad and Crazy” yang berakhir bulan lepas. Dia mengulas,

Daripada berpegang pada skrip, terdapat banyak adegan di mana kami menambah ad-libs atau mencipta situasi dan skrip secara spontan. Pengarah memahami ad-libs dengan fikiran terbuka dan sangat mempercayai saya sehingga hampir semua ad-libs saya disiarkan.
Lee Dong-wook juga bercakap tentang cabaran untuk sentiasa cuba memainkan peranan yang berbeza. Dia menyatakan,
Semasa berlakon, saya tidak pernah fikir ia mudah. Tetapi ia membosankan untuk hanya memainkan watak yang pernah saya mainkan sebelum ini dan watak yang saya boleh gambarkan dengan baik. Jadi saya ingin terus mencuba perkara baharu.

Apabila ditanya pendapatnya tentang imejnya sebagai seorang pelakon yang rajin dan bertanggungjawab, dia menjawab,
Adalah satu perkara yang bagus untuk bertanggungjawab terhadap keluarga anda dan melakukan apa yang anda suka dengan tekun, bukan? Tetapi sekarang, saya sebenarnya suka perkara seperti ini. Peminat memberitahu saya untuk bertenang, tetapi saya fikir bekerja secara berterusan dan mengambil cabaran baharu adalah salah satu cara untuk menikmati kehidupan.
Lakonan Lee Dong-wook memang hebat kan, tak kisah watak apa sekali pun.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERArena Homme+

Lee Dongwook Kongsi Soal ‘Skrip Spontan’ Dalam ‘Bad And Crazy’ & Watak Berbeza Sebagai Pelakon


Korang excited tak nak tunggu filem “The Witch” bahagian kedua ditayangkan?

ARTIKEL BERKAITAN
Diterajui Lee Jongsuk & Kim Dami, Filem 'The Witch 2' Tayang Tahun Ini

Pada 25 Mac, Newsen melaporkan bahawa sekuel filem “The Witch” iaitu “The Witch: The Other One” akan ditayangkan pada bulan Jun bagi meningkatkan industri filem di Korea yang agak perlahan akibat COVID-19.
Sebagai tindak balas kepada laporan itu, wakil daripada “The Witch: The Other One” telah mengeluarkan kenyataan,

Kami sedang mempertimbangkan pelbagai kemungkinan termasuk di bulan Jun. Tiada apa-apa selain barisan pelakon yang telah diputuskan.
Untuk pengetahuan, “The Witch: Part 1. The Subversion” ialah filem aksi misteri 2018 tentang kemalangan yang boleh dipersoalkan yang menyebabkan ramai orang terkorban. Filem ini menceritakan kisah yang bermula apabila seorang tokoh misteri mendekati pelajar sekolah menengah Ja Yoon (Kim Da-mi), yang telah menjalani kehidupan normal tanpa mengingati masa lalu selepas melarikan diri seorang diri pada malam kemalangan itu.

“The Witch: The Other One” merupakan sambungan kepada “The Witch: Part 1. The Subversion”. Ianya merupakan filem yang diingati ramai memandangkan babak aksinya yang memukau, berjaya menarik penonton sebanyak 3 juta di pawagam ketika tayangannya dahulu.
Sebelum ini telah disahkan bahawa pelakon baru Shin Si-ah (Cynthia) telah dipilih antara 1,408 pesaing, yang akan membintangi sebagai peneraju “The Witch: The Other One”. Park Eun-bin juga akan membintangi filem itu, dan Kim Da-mi dan Lee Jong-suk akan membuat penampilan istimewa. Sekuel ini akan diarahkan oleh pengarah Park Hoon-jung dari filem pertama.
Nantikan!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Today

Dilapor Akan Tangguh Tayangan Ke Bulan Jun, Filem ‘The Witch 2’ Beri Respon


Good Data Corporation sekali lagi meriliskan senarai drama dan pelakon yang menjadi sebutan ramai bagi minggu kedua Januari 2022.
Nampaknya “Our Beloved Summer” dinobatkan sebagai drama paling trending untuk dua minggu berturut-turut.

Senarai penuh:
1. SBS – Our Beloved Summer
2. tvN – Bulgasal
3. KBS2 – Young Lady and Gentleman
4. SBS – Through The Darkness
5. KBS – Taejong Yi Bangwon
6. MBC – Tracer
7. SBS – Let Me Be Your Knight
8. KBS – Moonshine
9. JTBC – Snowdrop
10. KBS – School 2021

Bagi pelakon popular pula, Choi Woo-shik dan Kim Da-mi kekal mendahului ranking minggu ini.

1. Choi Woo-shik (“Our Beloved Summer”)
2. Kim Da-mi (“Our Beloved Summer”)
3. Lee Joon (“Bulgasal”)
4. Kim Nam-gil (“Through The Darkness”)
5. Kim Woo-seok (“Bulgasal”)
6. Lee Se-hee (“Young Lady And Gentleman”)
7. Lee Jin-wook (“Bulgasal”)
8. Ji Hyun-woo (“Young Lady And Gentleman”)
9. Gong Seung-yeon (“Bulgasal”)
10. Kwon Na-ra (“Bulgasal”)

Ramai kan yang suka tonton “Our Beloved Summer”?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERGood Data

‘Our Beloved Summer’ Jadi Drama Paling Trending 2 Minggu Berturut-Turut


Sejak drama “Crash Landing On You” kian popular dalam kalangan peminat K-Drama, nama-nama pelakon yang mengemudi naskhah tersebut turut ‘meletup’ sama! Meskipun ramai yang dah kenal dengan Hyunbin dan Son Yejin tapi nama pelakon pembantu iaitu Seo Jihye dan Kim Junghyun kini mula meniti di bibir ramai orang.
Disebabkan populariti naskhah melodrama ini, ramai pengarah dan produser yang dah beratur nak rebut kedua-dua pelakon ini sebagai bunga baru dalam projek mereka. Belum lagi “Crash Landing On You” habis ditayangkan, Seo Jihye sudah pun memberikan pengesahan bahawa dia bakal menjadi heroin dalam drama baru bertajuk “Shall We Eat Dinner Together?” tak lama nanti. Lagi menyeronokkan kerana dia bakal bergandingan dengan pelakon lelaki ‘hot’ iaitu Song Seungheon!

Drama romantik ini diambil daripada sebuah webtoon dnegan tajuk yang sama di mana ia akan membawa penonton melalui kisah seorang lelaki dan wanita yang bencikan cinta kerana pengalaman lepas yang menyakitkan. Apabila mula makan malam bersama, kedua individu ini berjaya memulihkan perasaan dan mula mengenali cinta menerusi makanan.

Seo Jihye bakal membawa watak Woo Dohee yang sudah tidak punyai perasaan selepas kisah cintanya yang gagal pada masa lepas. Manakala Song Seungheon pula akan memainkan watak Kim Haekyung iaitu seorang pakar psikiatri dan ahli psikologi makanan yang mengkaji seseorang itu dengan melihat tindak-tanduk mereka ketika menjamah makanan. Lelaki itu juga menggunakan teknik rawatan menerusi makanan bagi menyembuhkan pesakitnya. Meskipun dia seorang yang sangat lembut dengan pesakit tetapi dia sangat tegas apabila mengkritik makanan.

Bukan sahaja Seo Jihye dan Song Seungheon yang akan berlakon dalam “Shall We Eat Dinner Together?” tetapi dengar cerita, Son Naeun daripada kumpulan Apink dan Lee Jihonnvjuga sedang menimbal balik tawaran untuk berlakon dalam naskhah ini.
Akhirnya Seo Jihye dapat juga jadi heroin selepas selalu sangat berlakon jadi wwtak kedua terpenting!
Sumber: Soompi

Belum Habis ‘Crash Landing On You’, Seo Jihye Bakal Bergandingan Dengan Song Seungheon Dalam Drama Baru!


Tahniah BTS atas kejayaan baru mereka di ‘American Music Awards (AMA)’ baru-baru ini!

ARTIKEL BERKAITAN
"Hati Saya Sakit.." - Lihat Peminat Berlanggar & Jatuh Di 'Airport', V BTS Luah Rasa Bimbang

Pada 20 November, AMA telah mengumumkan BTS sebagai pemenang bagi kategori Artis K-Pop Kegemaran dan juga Duo atau Kumpulan Pop Kegemaran.
Untuk pengetahuan, Artis K-Pop Kegemaran adalah kategori baru yang ditambah untuk AMA tahun ini, dan BTS adalah artis pertama yang berjaya merangkul anugerah berkenaan. Selebriti K-Pop lain yang turut dicalonkan untuk kategori itu adalah BLACKPINK, SEVENTEEN, TXT dan TWICE.

We won Favorite Pop Duo or Group and Favorite K-Pop Artist at the @AMAs tonight! Thank you for all the love and support #BTSARMY!Thank you #AMAs! pic.twitter.com/Unzko1OpZU
— BTS_official (@bts_bighit) November 21, 2022

Apa yang lebih menakjubkan, BTS juga adalah artis pertama dalam sejarah ‘American Music Awards’ yang berjaya memenangi anugerah selama empat tahun berturut-turut di majlis tersebut.

Tahniah BTS!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

Tahniah! Cipta Sejarah Baru, BTS Berjaya Bawa Pulang 2 Anugerah Di ‘American Music Awards’


Han Ji-eun telah dilamar untuk membintangi “Ask The Stars”!

ARTIKEL BERKAITAN
Kisah Cinta Di Angkasa Lepas, Gong Hyojin & Lee Minho Sah Terajui 'Ask The Stars'

Pada 28 Mac, seorang pegawai hiburan memberitahu Sports Chosun bahawa Han Ji-eun akan turut menjadi watak utama dalam drama “Ask The Stars”, yang telah disahkan akan diterajui oleh Lee Min-ho dan Gong Hyo-jin.
Sebagai tindak balas, agensi bagi Han Ji-eun memberi respon,

Han Ji-eun menerima tawaran untuk muncul dalam ‘Ask the Stars’ dan sedang menyemaknya secara positif.
Han Ji-eun dilamar untuk memainkan watak Choi Choi-eun, Ketua Pegawai Eksekutif Mirae Electronics dalam Kumpulan Mirae. Merupakan anak perempuan Choi Jae-ryong, Choi Choi-eun merupakan bakal pengantin perempuan yang akan mengahwini watak Lee Min-ho.
Sementara itu, “Ask The Stars” akan membawa kisah angkasawan dan seorang pelancong yang berjumpa dan jatuh cinta di stesen angkasa. Ianya diarahkan oleh pengarah Park Shin-woo (“It’s Okay To Not Be Okay” dan “Lovestruck In The City”) manakala skrip akan ditulis oleh Seo Sook-hyang (“Jealousy Incarnate” dan “Pasta”).

Harap-harap Han Ji-eun terima tawaran ini!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERJoynews24

Han Jieun Dilamar Sertai Lee Minho & Gong Hyojin Dalam ‘Ask The Stars’


Setelah lama menanti, drama “Reborn Rich” akhirnya bakal menemui penonton tak lama lagi!

ARTIKEL BERKAITAN
Meski Popular, Ini Sebab Song Joongki Terajui Filem 'Hwaran' Tanpa Bayaran

Bagi yang belum tahu, “Reborn Rich” membawa kisah seorang setiausaha kepada keluarga kaya, yang dilahirkan semula sebagai anak lelaki bongsu dalam keluarga tersebut. Ianya akan diterajui pelakon hebat seperti Song Joong-ki, Shin Hyun-been, Lee Sung-min dan ramai lagi.
Untuk pengetahuan, dalam drama ini, Song Joong-ki akan membawa watak Yoon Hyun-woo, seorang pemuda yang mati dibunuh selepas dituduh menggelapkan wang keluarga Kumpulan Sunyang meskipun dia setia berkhidmat dengan mereka. Dia kemudiannya dilahirkan semula sebagai anak bongsu keluarga berkenaan dan bekerja keras untuk mengambil alih syarikat tersebut untuk membalas dendam.

Terbaru, JTBC telah melancarkan poster pertama, sekaligus mengumumkan tarikh tayangan perdana untuk drama berkenaan.

View this post on Instagram

A post shared by JTBC 드라마 공식 인스타그램 (@jtbcdrama)

Siap sedia semua, “Reborn Rich” akan mula ditayangkan pada 18 November ini, dan bakal disiarkan pada setiap hari Jumaat, Sabtu dan Ahad.

Jangan lupa tonton!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Disiarkan 3 Kali Seminggu, ‘Reborn Rich’ Diterajui Song Joongki Tayang November Ini


Siap sedia semua untuk saksikan penampilan Jennie BLACKPINK sebagai seorang pelakon!

ARTIKEL BERKAITAN
Debut Jennie BLACKPINK Sebagai Pelakon, Siri HBO Max 'The Idol' Bakal Tayang Jun Ini

Bagi yang belum tahu, Jennie akan membuat debutnya sebagai seorang pelakon dalam siri HBO “The Idol”, bakal ditayangkan pada Jun ini.
Terbaru, idola itu dilapor akan menghadiri ’76th Cannes Film Festival’ bersama pelakon lain drama tersebut seperti Lily-Rose Depp, The Weeknd, Troye Sivan dan Dan Levy.

Tidak lama kemudian, YG Entertainment memberi respon mengenai laporan berkenaan,
Dia telah dijemput ke festival filem itu namun, keputusan sama ada dia akan hadir atau tidak masih belum diputuskan.

Dengan ini, Jennie telah menyertai IU dan Im Si-wan sebagai satu-satunya penyanyi Korea yang dijemput ke Festival Filem Cannes.
Agak-agak Jennie akan pergi tak?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERStar News

Bakal Debut Sebagai Pelakon, Jennie Dijemput Ke ‘Festival Filem Cannes’ Untuk ‘The Idol’


Seperti yang diketahui semua, drama “Hospital Playlist” yang sedang ditayangkan di saluran tvN sering mendapat perhatian ramai pada saban episod. Bahkan pemilihan teraju utamanya seperti Jo Jung-suk, Jung Kyung-ho, Kim Dae-myung, Yoo Yeon-seok dan Jeon Mi-do merupakan percaturan yang baik bagi menarik lebih ramai penonton dek lakonan mantap mereka.
Disebabkan oleh populariti setiap pelakon ini, sudah pastinya nilai bayaran mereka agak tinggi berbanding dengan pelakon yang lain. Walaubagaimanapun, Jo Jung-suk didedahkan telah meminta pihak produksi “Hospital Playlist” supaya mengurangkan harga asalnya sebanyak 25%. Biasanya, dia akan dibayar gaji sebanyal 90-100 million won (RM316k – 352k) bagi setiap episod tetapi lelaki itu secara sukarela mengurangkannya kepada 70 million won (RM246k) sahaja.

Pelakon lelaki ini sendiri telah meluahkan hasrat murni ini kepada pihak produksi drama perubatan itu supaya memberikan bayaran yang lebih rendah daripada biasa dan menganggap bahawa peluang untuk membintangi dalam naskhah ini adalah lebih bermakna daripada itu.

Jo Jung-suk adalah seorang pelakon yang mempunyai nilai yang tinggi di dalam industri ini kerana menjadi antara pilihan utama dalam pemilihan pelakon. Dia sanggup mengurangkannya kerana meletakkan kepercayaan yang tinggi kepada pengarah Shin Won-ho dan penulis Lee Woo-jung.
Bagi yang tidak mengetahui, pengarah Shin Won-ho memang terkenal sebagai seseorang yang tak pandang langsung jenama seseorang pelakon itu malah sering menampilkan muka baru dalam drama arahannya. Disebabkan oleh pendirian pengarah ini, ia menjadi faktor utama yang membuatkan Jo Jung-suk menerima tawaran berlakon “Hospital Playlist”.

Keputusan besar yang dibuat oleh pelakon berbakat ini nyata mendapat pujian ramai dan juga pihak produksi drama itu sendiri.
Saya jarang melihat pelakon yang mempunyai jenama tersendiri seperti Jo Jung-suk sanggup merendahkan bayaran atas permintaannya sendiri. Dia adalah seorang pelakon yang mengagumkan dan setia.
Tindakan rendah diri Jo Jung-suk ini telah menerima pujian daripada netizen kerana lelaki ini yang nampaknya benar-benar mencintai bidang lakonan dan bukannya mengejar bayaran yang lumayan dalam menjalankan tugasnya.
Hebatnya!

SUMBERTV Daily

Bernilai RM350K Per Episod, Jo Jungsuk Dipuji Kurangkan Bayaran Lakonan Demi ‘Hospital Playlist’


Merupakan kumpulan popular di seluruh dunia, siapa je yang tak kenal BTS kan?

ARTIKEL BERKAITAN
"Saya Cuba Yang Terbaik Untuk Hidup" - Buat Peminat Risau, RM BTS Tulis Mesej Panjang Di Weverse

Terbaru, program “HMLYCP” telah ditayangkan, di mana ahli harus meneka nama lagu atau ahli untuk kumpulan K-Pop.
Bagi yang belum tahu, “HMLYCP” adalah program yang mengikuti Hye-ri, Mi-yeon (G)I-DLE, Leejung Lee, Choi Ye-na, Chae-won LE SSERAFIM dan Patricia, mengharungi kehidupan kompleks mereka di sebuah perkampungan pergunungan terpencil.

Ketika sedang bermain kuiz, Hye-ri gagal untuk menamakan kesemua 7 ahli kumpulan BTS dalam masa 10 saat. Apabila masa sudah tamat, wanita itu nampaknya tidak dapat menyebut nama Jin dan juga Ji-min.
Terdiam seketika, Hye-ri kemudiannya berkata,

Saya menjadi gila. Saya benar-benar tidak ingat. Apa yang boleh saya lakukan?
Ahli yang lain kemudiannya memberitahu,
Rakaman ini tidak boleh disiarkan. Sila lindungi kakak saya.

Masih kecewa dengan diri sendiri, Hye-ri menyalahkan pasukan produksi,
Mengapa awak bertanya soalan ini? Saya juga adalah ARMY! Saya suka BTS.
Nervous sangat tu Hye-ri, sampai tak boleh nak ingat.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNewsis

“Jangan Tayang Rakaman Ini” – Gagal Namakan Semua Ahli BTS, Hyeri Terus Panik


Makin dah tak sabar nak tonton musim kedua “The Penthouse” nanti!
Khabarnya suami kepada pelakon Kim So-yeon yang melakonkan watak Cheon Seo-jin iaitu Lee Sang-woo akan membuat kemunculan istimewa dalam musim terbaru drama popular itu.

Malah hal tersebut turut disahkan oleh syarikat pelakon lelaki itu, mengatakan bahawa berita yang berterbangan itu adalah benar.

Kalau anda nak tahu, Kim So-yeon dan Lee Sang-woo berkenalan menerusi drama MBC “Happy Home” dan mengakui hubungan mereka pada tahun 2016, kemudiannya berkahwin pada tahun 2017.
Bakal ditayangkan pada 19 Februari ini, anda semua mesti dah tak sabar nak tengok gandingan pasangan suami isteri ini kan?

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBEROSEN

Lee Sangwoo Bakal Buat Kemunculan Istimewa Dalam Drama Lakonan Isteri Kim Soyeon ‘The Penthouse 2’


Kim Hye-yoon akan membuat penampilan istimewa dalam drama “Cleaning Up”, bagi menyokong pelakon bersamanya dalam “Sky Castle”, Yeom Jung-ah!

ARTIKEL BERKAITAN
3 Wanita Main Saham, Yeom Jungah, Jun Somin & Kim Jaehwa Sah Terajui 'Cleaning Up'

Bagi yang belum tahu, Kim Hye-yoon pernah bergandingan bersama Yeom Jung-ah sebelum ini dalam “Sky Castle” sebagai ibu dan anak. Menambah keterujaan apabila gambar ‘teaser’ bagi drama “Cleaning Up” telah dikeluarkan, menampilkan kedua mereka kembali bersatu dalam siri itu.
Dalam gambar yang dimuat naik, kedua-dua wanita itu dilihat berada di kedai serbaneka apabila Joo-hyun (Kim Hye-yoon) singgah pada waktu malam selepas tidak berjaya memburu pekerjaan. Menyedari kekecewaan Joo Hyun, Eo Yong-mi (Yeom Jung-ah) memberi nasihat kepadanya sebagai seseorang yang mempunyai lebih banyak pengalaman hidup.

Kemudian, penerbit drama turut menyatakan rasa terima kasih mereka kepada Kim Hye-yoon kerana sudi untuk menjadi kameo dalam drama ini, dengan berkata,

Kim Hye-yoon menunjukkan sokongan yang boleh dipercayai melalui penampilan istimewanya dalam ‘Cleaning Up’. Kami ingin mengucapkan terima kasih yang tulus kepada pelakon Kim Hye-yoon kerana bersedia untuk muncul dalam drama ini.
Untuk pengetahuan, “Cleaning Up” membawa kisah cabaran tiada batas yang tidak dijangka oleh tiga wanita pencuci yang melompat ke dalam peperangan saham selepas terdengar maklumat dalaman pada suatu hari. Di antara kehidupan dan kelangsungan hidup, ia menceritakan kisah tiga pekerja pembersihan yang memegang lembing ‘melonjak ke depan’ di sebelah tangan dan ‘terdesak’ di tangan yang sebelah lagi.

Tonton “Cleaning Up” pada 4 Jun ini di JTBC!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTV Report

Ibu & Anak Dalam ‘Sky Castle’, Kim Hyeyoon Jadi Kameo Dalam Drama Yeom Jungah ‘Cleaning Up’


Nampaknya ‘demam’ “The Red Sleeve” masih belum tamat lagi!
Terbaru, MBC mengumumkan bahawa para pelakon drama itu akan kembali berkumpul dalam sebuah rancangan bual bicara khas sempena sambutan Tahun Baru Lunar.

Dengan tambahan Lee Jun-ho dan Lee Se-young, pelakon lain termasuklah pelakon veteran iaitu Lee Deok-hwa akan berkumpul sekali lagi bagi berkongsi mengenai pelbagai perkara.

Saluran itu mendedahkan bahawa program khas itu akan dihoskan oleh Jang Yoo-jung (penyanyi trot) dan suaminya, Do Kyung-wan (pembaca berita) serta Hwang Kwang-hee (ZE:A).

Dipanggil sebagi “Holding On The Red Sleeve”, ianya bakal ditayangkan pada 31 Januari nanti pada jam 11 malam (waktu Korea).
Mesti banyak lagi cerita disebalik tabir yang akan dikongsikan, betul tak?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBEROSEN

MBC Umum Bakal Tayang Program Bual Bicara Khas Bersama Barisan Pelakon ‘The Red Sleeve’


Rasanya ramai yang dah rindu nak lihat Suzy berlakon selepas “Vagabond” tamat tahun lepas kan? Pasti peminat wanita itu melompat gembira apabila mengetahui bahawa pelakon tersebut bakal muncul dalam sebuah drama tvN baru bertajuk “Start-Up” Oktober nanti!
“Start-Up” berlatarbelakangkan ‘Silicon Valley’ fiksyen Korea yang diberi nama ‘Sandbox’ dan ia membawa kisah mengenai individu yang terlibat dalam dunia syarikat ‘start up’. Kalau anda nak tahu naskhah ini digarap oleh Park Hye-ryun (“I Hear Your Voice”), diarahkan oleh Oh Choong-hwan (“Hotel Del Luna”) dan mereka berdua pernah bekerjasama dalam drama “While You Were Sleeping”.

Drama ini membarisi Suzy sebagai Seo Dal-mi yang menanam impian untuk menjadi ‘Steve Jobs’ Korea manakala Nam Joo-hyuk pula membawa watak Nam Do-san sebagai penaung Samsan Tech. Kim Seon-ho menggalas watak Han Ji-pyung, seorang ketua pasukan di SH Venture Capital dan Kang Han-na pula ialah CEO dan generasi kedua orang kaya iaitu Won In-jae.

Bagi menaikkan lagi jangkaan penonton yang sudah lama menunggu, sebuah sedutan klip pendek untuk mempromosikan “Start-Up” sudah pun diriliskan. Dalam video tersebut, tajuk ini digambarkan sebagai ‘sebuah perniagaan yang dibangunkan oleh teknologi inovatif dan idea’.

Malah penonton disajikan dengan Seo Dal-mi, Nam Do-san, Han Ji-pyung dan Won In-jae sedang bekerja keras dalam menyiapkan tugasan mereka.
Teruja betul nak lihat kesemua pelakon ini! Nantikan Oktober nanti.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Rilis Klip Pendek, Penonton Dah Tak Sabar Mahu Tonton Drama ‘Start-Up’ Gandingan Suzy & Nam Joohyuk